A Hmaanmi Thil Kha Tuah Zungzal\nREL KA DUH Africa Holh Alur Amharic Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Basque Holh Bassa Holh (Cameroon) Batak (Karo) Belize Kriol Biak Bicol Holh Boulou Holh Cebuano Holh Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Cibemba Holh Cinamwanga Holh Cinyanja Holh Colombia Kut Holh Cuban Sign Language Denmark Holh Douala Holh Dutch Holh Ewe Holh Fiji Holh Finland Holh Fon Holh France Holh Ga Holh Galician Germany Holh Germany Kut Holh Grik Holh Guarani Holh Gun Holh Haiti Creole Holh Herero Holh Hiligaynon Holh Hindi Holh Hungary Holh Iloko Holh Indian Sign Language Indonesia Holh Ireland Holh Isoko Holh Italy Holh Javanese Jula Holh Kabiye Holh Kabuverdianu Karen (S'gaw) Kazakh Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kiribati Holh Kirundi Holh Kisi Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwanyama Holh Kyangonde Lahu Holh Lai Holh (Tiddim) Lari Lhukonzo Holh Lingala Holh Lomwe Holh Luganda Holh Luvale Holh Malayalam Holh Malaysia Holh Malta Holh Mambwe-Lungu Holh Mbunda Mirang Holh Mixtec Holh (Guerrero) Mongolia Holh Moore Holh Myanmar Ndebele Holh Ndebele Holh (Zimbabwe) Nepal Holh Ngangela Nias Holh Norway Holh Nsenga (Zambia) Nyaneka Holh Okpe Otetela Holh Pangasinan Holh Philippines Kut Holh Poland Holh Portugal Holh Portugal Holh (Portugal) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Ronga Russia Holh Samoa Holh Sango Holh Sena Holh Sepedi Holh Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Spain Holh Spain Kut Holh Sunda Swahili Holh Swahili Holh (Congo) Sweden Holh Tagalog Holh Tamil Holh Telugu Holh Thai Holh Tigrinya Holh Tok Pisin Holh Tonga Holh Tshiluba Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuvalu Holh Tzotzil Holh Ukraine Holh Urhobo Holh Uruund Holh Uzbek Holh Valencian Vietnam Holh Waray-Waray Holh Wayuunaiki Holh Wolaita Holh Zambian Sign Language Zande Holh Zimbabwe Kut Holh\n“A hmaanmi thil kha tuah kan duhmi a si zungzal.”—HEBRU 13:18.\n1, 2. Dingfel tein um awkah kan i zuammi kha Jehovah nih a hmuh tikah zeitindah a um?\nNIKHAT cu ngakchiapa pakhat nih sianginn in inn lei a ṭin lioah lam ah tangka khatlak in a ummi phaisa bawm pakhat kha a hmuh. Zeidah a tuah lai? Aa lak khawh ko. Asinain phaisa bawm a ngeitu kha a pek ṭhan. Mah kong kha a nu nih a theih tikah a fapa caah aa uangthlar tuk.\n2 Nulepa tampi cu an fale an dinfel tikah an i nuam tuk. Vancung kan Pa, Jehovah cu “zumhawktlakmi Pathian” a si caah kan dinfel tikah aa nuam tuk. (Salm 31:5) A lungton le ‘a hmaanmi thil tuah’ kha kan duh. (Hebru 13:18) Dingfel tein um awkah a harter khomi thil sining pali kha i ruah hna u sih. Cun dinfelnak nih a chuahtermi ṭhatnak cheukhat zong i ruah hna u sih.\nNangmahle Nangmah kha Dingfel tein i Dothlat\n3-5. (a) Kanmahle kanmah zeitindah kan i hlen khawh? (b) Kanmahle kanmah dingfel tein i hmuh awkah zeinihdah a kan bawmh lai?\n3 Midang cungah dingfel tein kan um khawh nakhnga kanmahle kanmah cungah kan dinfel hmasa a hau. Mah cu a zungzal in cun a fawi lo. Kumzabu pakhatnak i Laodisia Khrihfabu nih Pathian lung kan tong tiah an i ruat i anmahle anmah an i hleng. (Biathlam 3:17) Kannih zong zei bantuk minung dah kan si timi kongah kanmahle kanmah kan i hleng kho ve.\n4 Zultu Jeim nih hitin a ti: “Mi pakhatkhat nih, kei cu biaknaklei ah aa zuammi ka si, tiah aa ruat ko lai, sihmanhsehlaw a lei kha a uk khawh lo ahcun a biaknak cu pakpalawng a si i amahle amah aa hlengmi a si.” (Jeim 1:26) Thilṭha cheukhat kan tuah ahcun kan puarhran, biaeng kan chim i lihbia kan chim zongah Pathian nih zei ah a rel lai lo tiah kan ruah ahcun kanmahle kanmah kan i hlenmi a si lai. Mahle mah i hlennak kha hrial awkah zeinihdah a kan bawmh khawh?\n5 Thlalang kan i zoh tikah a lenglei kan muisam zeidah a lawh ti kha kan hmuh khawh. Baibal kan rel tikah kan chunglei minung cu zei bantuk dah a si ti kha kan hmuh khawh. Baibal nih kan ṭhawnnak le kan derthawmnak kha hngalh awkah a kan bawmh khawh. Kan ruahning, kan tuahserning le kan biachimning hna he aa tlaiin thlen a herhmi kha hngalh awkah a kan bawmh. (Jeim 1:23-25 rel.) Asinain chambaunak zeihmanh kan ngei lo tiah kan ruah ahcun kan ṭhangcho kho lai lo. Cucaah kanmahle kanmah dingfel tein i dothlat khawh awkah Baibal hman a hau. (Ṭahnak Hla 3:40; Haggai 1:5) Kan sining taktak in i hmuh khawh awkah thlacamnak zong nih a kan bawmh khawh. Rak ka hneksak law ka chambaunak kha hngal in thlennak ka tuah khawh nakhnga ka bawm tiah Jehovah sinah thla kan cam khawh. (Salm 139:23, 24) “Zeicahtiah mi lungthin ṭhalo cu BAWIPA caah fihnung an si i miding mi cu Pathian nih a zumhmi an si” ti kha kan hngalh.—Phungthlukbia 3:32.\nInnchungkhar Ah Dingfel\n6. Zeicah nuleva cu pakhat le pakhat cungah an dinfel awk a si?\n6 Dinfelnak cu innchungkhar ah a biapi tukmi a si. Nuleva nih pakhat le pakhat cungah dingfel tein an um ahcun himnak le zumhnak an ngei lai. Lam tampi in innchungkhar ah dinfel lonak a um kho. Tahchunhnak ah, innchunghawi a ngei cangmi nih midang cungah velhlei dawtnak langhter, a thurhnawmmi hmanthlak zoh le a thli tein midang he i duh ti bantuk a hun tuah khawh. Salm caṭialtu chimmi mah bia hi i cinken: “Hlen hmangmi kha ka kom hna lo i mi hrokhrol zong kha ka kom hna lo.” (Salm 26:4) Na ruahnak hmanhin na innchunghawi cungah na dinfel lo ahcun innchungkhar ah harnak a chuak kho.\nNan innchungkhar a hnorsuang khomi zeithil paoh kha hrial colh\n7, 8. Fale nih dinfelnak man a ngeih zia an hngalhthiam nakhnga cawnpiak awkah Baibal kha zeitindah na hman khawh?\n7 Fale zong nih dinfelnak cu a biapi ti kha an hngalh a hau. Nulepa nih Baibal hmangin an cawnpiak khawh hna. Baibal ah a dingfel lomi, zohchunh awk ṭha a si lomi hna kong zong kan hmuh khawh. Mah ah mifir a hung simi Akhan, tangka hmuh duh ah lihbia a chimmi Gehazi le tangka a fir i a hnuah ngun tangka 30 in Jesuh a rawitu Judas Iskariot ti bantuk an i tel.—Joshua 6:17-19; 7:11-25; 2 Siangpahrang 5:14-16, 20-27; Matthai 26:14, 15; Johan 12:6.\n8 Cun Baibal ah a dingfelmi, zohchunh awk ṭha a simi hna kong zong kan hmuh khawh. Mah ah tangka khirh ṭhan awkah a fale a fialmi Jakob, Pathian cungah a biakam ningin a tuahmi Jepthah le a fanu, a harmi thil sining hmanhah dingfel tein a ummi Jesuh ti bantuk an i tel. (Genesis 43:12; Biaceihtu 11:30-40; Johan 18:3-11) Mah kong hna nih fale kha dinfelnak man a ngeih zia hngalhthiam awkah a bawmh khawh hna.\n9. Nulepa an dinfelmi nih fale kha zeitindah a bawmh khawh hna?\n9 Nulepa nih mah a biapimi Baibal phunglam in an cawn khawh: “Nannih midang a cawnpiaktu saya hna, zeicahdah nanmah cu nan i cawnpiak kun lo? ‘Fir hlah u,’ tiah phung a chimtu hna, zeicahdah nan fir kun?” (Rom 2:21) Nulepa nih an chimmi ningin an tuah lo tikah mah kha fale nih an hmuh. Kan fale kha dinfel dingin kan cawnpiak hna nain kanmah theng kan dinfel lo ahcun an lung aa tuai lai. Nulepa nih thil hmete kong hmanhah lihbia an chimmi kha an hngalh ahcun annih zong lihbia an chim ve men lai. (Luka 16:10 rel.) Phundang cun nulepa an dinfelmi kha an hmuh ahcun anmah theng fa an hun ngeih tikah zumhawktlakmi nulepa si ve awkah a bawmh hna lai.—Phungthlukbia 22:6; Efesa 6:4.\nKhrihfabu Ah Dingfel\n10. Khrihfa unau pawl he bia kan i ruahnak ah zeitindah a dingfelmi kan si khawh?\n10 Khrihfa unau cung zongah kan dinfel a hau. Biaruahnak cu kongceihnak le thangchiatnak lei hmanhah fawi tein aa thleng kho. A hmaan maw, hmaanlo ti kan hngalh lomi kong kha kan chim ṭhan ahcun lihbia a karhtermi kan si kho. Cucaah ‘bia i sum’ cu a ṭha deuh tukmi a si. (Phungthlukbia 10:19) Dinfelnak timi cu kan ruahmi, kan hngalhmi asiloah kan theihmi dihlak kha chim a hau tinak a si lo. Kan chimmi kong cu a hmaanmi a si hmanhah chim awkah aa tlak lomi a si kho. Cun kanmah he aa pehtlai lomi asiloah zawnruahnak ngeih lo bantuk a si kho. (1 Thesalon 4:11) Mi cheukhat nih puarhrangpi in bia chim kha “dinfel a si” tiah an ti. Asinain Jehovah miphun a simi nih cun kan biachimnak ah nemnak le zaangfahnak langhter zungzal kan duh.—Kolose 4:6 rel.\n11, 12. (a) Sualnak a tuahmi nih a dinfel lo ahcun thil sining cu zeitindah a chiat chin khawh? (b) Zei biahalnak dah kan tuah khawh men? (c) Jehovah bupi cungah zeitindah kan dinfel khawh?\n11 Jehovah nih Khrihfa upa pawl kha Khrihfabu bawmh dingin rian a pek hna. Khrihfa upa pawl kha dingfel tein kan pehtlaih hna ahcun kanmah bawmh awkah an i fawih deuh lai. Zeicah? Na zaw i siibawi sin na kal tikah na intuar ning cheukhat kha chim loin na um lai maw? Na chim lo ahcun zeitindah aan bawmh khawh lai? Cu bantukin sualnak ngan kan tuah ahcun mah kong he aa tlaiin lihbia kan chim awk a si lo. Mah canah Khrihfa upa sinah kal in dingfel tein kan chim awk a si. (Salm 12:2; Lamkaltu 5:1-11) A dang thil sining pakhat hi ruathmanh: Na hawikom pakhat nih sualnak ngan a tuahmi kha na hngalh ah tah zeitin? (Levitikas 5:1) “Hawikom ṭha taktak ka si ahcun mah hi ka thuhpiak lai maw?” tiah na ruah men lai. Asiloah a palhnak aa remh nakhnga le Jehovah he an i pehtlaihnak a ṭhat ṭhan nakhnga a herhmi bawmhnak pek awkah Khrihfa upa an um ti kha na hngal maw?—Hebru 13:17; Jeim 5:14, 15.\n12 Phungchim rianṭuannak report ti bantuk kan ṭial tik zongah Jehovah bupi cungah kan dinfel a hau. Hmaikal asiloah a dang rian pakhatkhat ca i form kan phih tik zongah kan dinfel a hau.—Phungthlukbia 6:16-19 rel.\n13. Khrihfa unau pawl he rian kan ṭuanṭi tikah zeitindah kan dinfel khawh?\n13 Khrihfa unau pawl nih biaknak le chawlehnak kha thleidan thiam a hau. Tahchunhnak ah, Biakinn asiloah phungchim kalnak ah chawlehnak kan tuah lo. Cun chawlehnak kongkau ah unau sinin caanṭha kan i lak lo. Unau pawl kha rian na pek hna ahcun a caan hmaan tein le na biakam ningin rianṭuan man na pek hna lai, cun upadi ningin an hmuh awk a simi zong kha na pek hna lai. Mah ah ngandamnak aamahkhaan asiloah rian dinh caan hna zong aa tel men lai. (1 Timote 5:18; Jeim 5:1-4) Cu bantukin unau pakhat sinah rian na ṭuan ahcun a hleiin pehtlaih ding kha i ruahchan hlah. (Efesa 6:5-8) Hnatlaknak nan tuahmi a caan ningin rian na ṭuan lai i pek na simi ṭuan man he aa tlak dingin na ṭuan lai.—2 Thesalon 3:10.\n14. Unau pawl nih chawlehnak rian an ṭuanṭi tikah zeidah an tuah hmasa awk a si?\n14 Unau pakhatkhat he chawlehnak rian kan ṭuanṭi ah tah zeitin? Mah rian caah tangka tampi pek asiloah tangka cawi ti bantuk hna aa tel kho men. Cu bantuk thil sining caah hman awk a tlakmi Baibal phunglam a um: Cabiahren ah a dikthliar in i ṭial kha a si. Profet Jeremiah nih lo a cawk tikah tehte hna hmaiah hnatlaknak cabiahren pahnih a ṭial i minsen a thutter hna. Cun mah kha hmailei i cherhchanhnak caah ṭha tein a fim. (Jeremiah 32:9-12; Genesis 23:16-20 zongah zoh.) Unau cheukhat nih cabiahren tuah cu unau zumh lo he aa lo tiah an ruah. Asinain hnatlaknak cabiahren tuahnak nih i theihsualnak, lungsilonak le lung i khahlonak hna um lo awkah a bawmh khawh. Chawlehnak tuah tik hmanhah Khrihfabu daihnak cu zei bantuk chawlehnak rian nakhmanh in a biapi deuh ti kha philhhlah.—1 Korin 6:1-8; A Donghnak I Fianternak 30 ah zoh.\nVawlei leiah Dingfel\n15. Chawlehnak ah dinfel lonak kha Jehovah nih zeitindah a hmuh?\n15 Jehovah Tehte a si lomi hna telin aho cung paohah kan dinfel awk a si. A dingfelmi si cu Jehovah caah a biapi tuk. “Cuai deu a hmangmi cu BAWIPA nih a huat hna, sihmanhsehlaw tahnak a hmaanmi cu a lawmhmi a si.” (Phungthlukbia 11:1; 20:10, 23) Baibal chan ah thil an i cawk tik le an i zuarh tikah cuaithlainak kha an hman tawn. Asinain chawlettu cheukhat nih thil a cawmi hna hlen awkah cuailung phunhnih le a hmaan lomi cuaithlainak kha an hman. Baibal chan bantukin tuchan chawlehnak zongah dinfel lonak kha hmuh khawh a si. Jehovah nih dinfel lonak kha hlanah a rak huat bantukin tuchan zongah a huat.\n16, 17. Zei bantuk dinfel lonak phun dah kan hrial awk a si?\n16 Rian sok tik, cozah lei ca hna i form phih tik le camipuai phit tik ti bantuk hmun kip ah dinfel lo dingin lemsoi kan si kho. Mi tampi nih lihbia chim, biaperh asiloah a hmaan loin a phi pek cu a palh lo tiah an ruah. Mah ruangah kan khuaruah a har lo. Baibal nih ni hmanung bik caan ah mi cu ‘anmah zawn lawng aa ruatmi, a hak a kaumi, . . . ṭhatnak a huami’ an si lai tiah a chimchung.—2 Timote 3:1-5.\n17 Tuchan vawlei ah a dingfel lomi hna cu a hlawh a tlingmi an lo men lai. (Salm 73:1-8) Khrihfa pakhat cu a dinfel ruangah rian in phuahnak, tangka hlennak le rianṭuannak ah puarhrang ngaiin pehtlaihnak hna hmanh a tong kho men. Asinain dinfelnak caah mahca ṭhatnak hlawt cu a phu tuk. Zeicah?\nDinfelnak in Hmuhmi Thluachuah\n18. Minṭha cu zeicah a sunlawi tuk?\n18 A dingfelmi, zumhawktlakmi le bochan awktlakmi tiin minṭha hmuh cu a sunglawi tukmi a si. Asinain hi vawlei ah cu bantuk mi hmuh cu a har cang. Cu bantuk minṭha hmuh awkah kan dihlak in caanṭha kan ngei. (Mikah 7:2) Na dinfel ruangah mi cheukhat nih an in nihsawh lai i mihrut ti hmanhin an in ti men lai. Asinain cheukhat nih cun na dinfelnak kha an sunsak lai i mah ruangah an in zumh lai. Vawleicung pumpi ah Jehovah Tehte Hna cu a dingfelmi in hngalh an si. Rianngeitu cheukhat nih Jehovah Tehte Hna cu an dingfel ti kha an hngalh caah rian pek an duh hna. A dang rianṭuantu hna cu an dinfel lo ruangah rian phuah an si lioah Jehovah Tehte Hna cu rian phuah an si tawn lo.\nRian kan i zuamnak thawngin Jehovah thang kan ṭhatter khawh\n19. Dinfelnak cu Jehovah he nan i pehtlaihnak ah zeitindah huham a ngeih?\n19 Zeitik caan paohah dinfelnak nih a thiangmi chiaṭha thleidannak lungthin le lungdaihnak aan hmuhter lai. Hitin a ṭialtu Paul he kan i lo lai: “Kan chiaṭha thleidannak lungthin kha a thiang ko.” (Hebru 13:18) A biapi bikmi cu dawtnak a ngeimi kan Pa, Jehovah nih zeitik caan paohah dinfel dingin naa zuammi kha a hmuh lai i a sunsak lai.—Salm 15:1, 2; Phungthlukbia 22:1 rel.\n1 Dinfelnak A Um Lomi Vawlei Ah Kan Nung\n“Pakhat le pakhat an i hleng i . . . lung hnih ngei in bia an chim.”—Salm 12:2\nDingfel tein i dothlat awkah zeinihdah a kan bawmh khawh?\nSalm 31:5; Hebru 13:18\nJehovah nih mahle mah cungah siseh, midang cungah siseh dingfel tein um hna seh ti a duh.\nSalm 139:23, 24; Jeim 1:23-25\nThlacamnak le Baibal relnak nih kan sining taktak hngalh awk le thlennak tuah awkah a kan bawmh khawh.\n2 Innchungkhar Ah Dinfelnak Nih Daihnak Le Lungrualnak A chuahter\n“Mi hrokhrol zong kha ka kom hna lo.” —Salm 26:4\nInnchungkhar ah dinfelnak cu zeicah a biapit?\nInnchungkhar ah dinfelnak nih i zumhnak le i bochannak a umter. A har tik caan hmanhah pakhat le pakhat dingfel tein i pehtlaih a hau.\nPhungthlukbia 22:6; Efesa 6:4\nNulepa an dinfelmi kha fale nih an hmuh tikah anmah zong a dingfelmi si awkah a bawmh hna lai.\n3 Dinfelnak Nih Khrihfabu Ah Ṭhatnak A Chuahter\n“Zeicahtiah mi lungthin ṭhalo cu BAWIPA caah fihnung an si i miding mi cu Pathian nih a zumhmi an si.”—Phungthlukbia 3:32\nKhrihfabu i unau pawl cungah dingfel tein um cu zeicah a biapit?\nPhungthlukbia 10:19; Kolose 4:6\nA zungzal in biatak chim kha kan duh. Asinain kan biachim cu ngaih a nuammi le zaangfahnak aa telmi a si awk a si.\nLevitikas 5:1; Hebru 13:17; Jeim 5:14, 15\nKhrihfa upa cungah kan dinfel ahcun an kan bawmh khawh lai.\nJeremiah 32:9-12; Efesa 6:5-8\nUnau pawl he chawlehnak rian kan ṭuanṭi tikah kan dinfel a hau. Ding tein kan pehtlaih hna awk le hnatlaknak kan tuahmi ningin kan zulh awk a si.\n4 Dinfelnak Nih A Zungzal In Ṭhatnak A Chuahter\n“Minṭhat maw, chawva tampi dah naa thim lai, ti na si ahcun, minṭhat kha vaa thim deuh.”—Phungthlukbia 22:1\nZei bantuk thil sining hna ah dah kan dinfel awk a si?\nSalm 37:21; Matthai 22:17-21; Rom 13:1-7; Efesa 4:25, 28\nRianngeitu he kan i pehtlaih tik, chawlehnak rian kan ṭuan tik, camipuai kan phit tik, ngunkhuai peknak asiloah cozahlei ca ti bantuk i form kan phih tikah kan dinfel awk a si.\nDinfelnak cu thilri chawva rumnak nakin zeicah a ṭhat deuh?\nSalm 15:1, 2; Phungthlukbia 11:1; 1 Timote 6:9, 10\nA dingfelmi le bochan awk a tlakmi timi minṭha hmuh cu a sunglawi tukmi a si. Dinfelnak nih a thiangmi chiaṭha thleidannak lungthin a kan ngeihter. Dinfel awkah kan i zuamnak vialte kha Jehovah nih a sunsak.


NLD Vuanci Hna Nih An Cohlan Lo Mi Upadi Remhnak – Chin World News Evening\nNLD Vuanci Hna Nih An Cohlan Lo Mi Upadi Remhnak\nFebruary 5, 2020 February 5, 2020 Salai Van Theihtlei\nNLD Vuanci hna nih An Cohlan lo mi Upadi remhnak: NLD Upadi remh ding mi cu Tlangcung mi caah asi lo. Anmah NLD Party le Bahu Lar nak le Popular caah asi deuh. Federal kalnak ah First Step asi mi Pine Anna tamter deuh nak aum lo. Bahu Anna ngeih nak kha hlan lio nak in a thawn ter deuh. Miphun pakhat le Party pakhat lawng kamlo chuncha bang dirh khawh ding in thazang pek mi upadi hna tu kha remh ding in a tam deuh.\nTulio Cozah nih achimh mi le a au pi mi Federal muisam cu A par pavuan lawng in asi. Ti thuk nak lei ah an pilh kho lo. An thlam an kau ter lo. Federal ram a bit ter deuh. Achung lei ah pilh in Biatak tein Federal Kal pi an ti timh lo. A leng lei in Federal Puan an i thuam i a chung lei ah Unitary timi a thawn ngai mi Bahu Anna sin ukphung asi. Mipi Cozah lungthin le thi ah Federal cu aaseh chih lo caah Puanbu le Anki leng lawng in lenglei in Federal le Democracy an i thuam. Aherh tik ah an duh tik caah poah phuai khawh le hilh khawh si ding ah an tuah hram mi asi.\nCu caah kawl uktu le Kawl aprty kip nih Federal hi an duh ballo kan ti nak cu asi. Tlangcung miphun hna nih Hriamtlai bu in kan hal hna caah Federal kong cu chimhhram an thawk cio khi asi. Democracy dikhtlir hmanh hi aduh lem ti lo. Kawlram he aatlak ning in kan kal pi lai an ti. Tlukruannak aum lo, Zalon nak hnarcheuh lawng aum mi Miphun milu tamdeuh nih Buanco zungzal mi tbk in a chia kha bik mi Democracy phung in kal pi an kan timh nak cu asi. Tu zong cu lam ahcun an kal cuah mah ko.\nTuluk le Vitenam cu communist an si ko nain Confederation le Federal an cohlan. Tcn: Taiwan le Hong Kong, Macau. Vietnam ram hi Tlangcung miphun hi 53 hmunhma le thutdan an pe hna. Bahu he tlukruan tein biachim lairel khawh nak an pe hna. Cozah nawlngeih tu rengsang, Vuanci le Party Lutlai kip ah Bahu le Tlangcungmi tlukruan tein-Milu zat in hmunhma an pe hna.\nTuluk Tuanphung: Chizaw cu a sen-anak le a raang abiapi lo. Zu a tlaih le tlaih lo tu abia pi deuh ti kha an tlaitleng asi. Anram hnih in vawlei pi theih in sipuazi le fimthiam nak ah an thancho in an min a thang. Kan nih kawlram le Mipi Cozah cu Chizaw muisam le pungsan cu thatkhawh chung le aadawh khawh chung in kan aupi. Kan chimh set len ve nain Ngaicim te hmanh a tlaih kho lo. Sapher lawng a fir lengmang ko. Aruangbik cu Miphun pakhat, Biakanak pakhat, Party pakhat, buu pakhat le phu pakhat tbk hna lartuk nak le popular tuk ruang ah asi.\n2020 cu Democracy dikthir mi le Federal Hmuhco na duh i Kan Krifa biak nak zalon nak, Kan nunphung le Caholh zalennak Ngunsawm tamdeuh pi in hmuhco nak tbk le a dang dang covo le tinvo hna donkhan tu um lo tein zalon ngai in hmuhco na duh ahcun Miphun Party vote thlang aw Laitlai Unau hna. Saya Rung Kaw\nMedical Mask Kongah China Cozah An Lung Rethei Cang\nRinhcanh Tlak Lo Ramkhel Upa Hna Hriamnam


SALAI LUNG THLI TUM A UM KHO TILO, BAWMHNAK APEK CANG – The Chinlung Post\nSALAI LUNG THLI TUM A UM KHO TILO, BAWMHNAK APEK CANG\nSeptember 4, 2020 admin Local News 0\nSalai Lung Thli Tum ttheu ttheu hi mi a dirkamh mi le milung thin a hnemtu lengmang a si ko. Uar hrimhrim a um khotuk. Tutan ah Salai Lung THli Tum nih ngeihchia le lungkuai in a ummi kannu Pi Van Bawi Hnem cu angeihchiatnak hrawmpi nak caah tiah kawlram tangka in tinghnih bawmhnak a pek colh.\nSalai Lung Thli Tum hi hibantuk thawngpang Laimi nih kan ton caan paoh ah chawva in a zuang colh hmasa peng mi asi. Tuan deuh kannau pa vuak a ton caan zongah a zuanhnawh colh. TUtan zongah a si le rianrang in a zuan hnawh colh tthan. Pi Van Bawi Hnem cu Hakha sipin nih a Aithing tam taktak an lak piak i, an rialpiak dih.\nHi konghe pehtlaiin Salai Lung Thli Tum nih atang lei bantuk in cabia tawite in a langhter mi cu a si. Hakha sipin nih zawnruahnak ngei lo ngai in Pi Van Bawi Hnem a aithing an hrawh piak timi thawng ka theih cu i ka lungtha lo tuk. A vapa siiman caah tiah phaisa ting 2 bawmhnak kan va pek ve. Salai Lung Thli Tum.\nRelchih aduh mi caah theihttha ngaingai mi cabia a si.SIFAAK NGAKTAH LE KHUAL A DIRKAMHTU KAN SI AWK A SI. Naite Aug 25-26, 2020 ni Hakha Market i Sipin riantuantu hna nih Tlanglo khuami Pi Van Bawi Hnem aithing tun 10 le tan an hrawhpiakmi kong ah kan ngaih a chia tuk hringhran. Hngilhlo in zaankhua ka dei bak. Pathian dawtnak in Hakha cu Chinmi vialte i kan khualipi a si. Hakha i khua a sami ca lawngah a si lo, khuate vialte i an khua zong a si hi philh awk a si lo.\nChungkhar khuasaknak thil le ri an i zalh cio nak, fale sianginn kainak, zawtfah tik i sizung an fuhpanhnak, puai an zawhnak – cu vialte nakin a biapi deuh rihmi cu an zuatkhalh satil arva le tisik an hnah le cintlak vialte an nun pawcawmnak caah an rak zuar cionak, an khua a si.Atu sipin nih thil a tining hincun khuate mi vialte hmunhma an ngeih ti lo ti ta.\nKhuazei ahdah an thil an zuar ve lai? Zeitindah an paw an i cawm ve lai? Zeitindah an fanu le an fapa le sianginn an kai khawh ve lai? Zeitindah Hakha cu “kan khua” tiah an ti khawh ti lai? Zeitindah kan khualipi tiah an ti duh ti lai?Media le pumpaak aw-aan tampi kan theih cia ko cang caah tlawmte in langhter ve ka duh.\nPakhatnak. Ka tuah khawhmi a um lo nain ka lungthin dihlak in sifaak, ngaktah, hmeinu hmeipa, khual ka dirkamh. 2. Ka dawt tukmi ka khua le ka ram Hakha khua i hi thil a can hi ka ngaih a chia taktak. Kan pi kan pu hna nih “mipem daw law, sathlai daw law” tiah thla an rak camnak vawlei a si. 3. Pi Van Bawi Hnem, na ngaihchiatnak kan in tuarpi. 4. Cozah zung i rian a tuanmi vialte nih sifaak, ngaktah, hmeinu hmeipa hna le khuate mi hna cungah zaangfahnak le zawnruahnak ngeih i zuamcio hraam u tiah kan nawl hna.\nHihi Pathian bia a si. Nan thluachuah a si. A thawngtha ciami cu na bawmh lo zongah amah tein aa tuah khawh ko lai. Santlailo kha nangmah bawmh awk ah Pathian nih na sin ah a rak phakpimi a si kha philh hrimhrim hlah. Na techin fapar chan tiang Pathian nih thluachuah pek an duh kha Thlarau mit in hmuh khawh i zuam.\nPanganak. Laimi cu mi tlawmte kan si. Pakhat le pakhat aa bawmchan ding lawngte kan si. Miphundang i an kan sersat le kan hmun le kan ram ciacia i an duhpoh i an kan ti hi kan lung fah awk a si. Kanmah le kanmah cu kan i dirkamh awk hrimhrim a si. 6. Pi Van Bawi Hnem caah bawmhnak program a tuahmi nan um ahcun kei zong ka tel ve lai. Credit: Sang Hre\nLAKSAWNG CU KA COHLANG LAI LO EEE: PI VAN BAWI HNEM\nSalai LungThli Tum Cing Cing Si Hoi Ko Hih


Pastor – Tuukhaltu Nih Politics Le Sport Ah A Tui Tukmi Hna Hi Zeidah A Cang Kho – TIMES OF CHIN NEWS\nPastor – Tuukhaltu Nih Politics Le Sport Ah A Tui Tukmi Hna Hi Zeidah A Cang Kho\nKhrihfabu ah caantling Pastor – Tuukhaltu a simi nih Politics le sport ah a tui tukmi cu lunghrinh awk ngaingai a si. Tukhal rian a si lo. A si in a si lo. Theih le hngalh ve tiang kha a za ngai ko. Hi bantuk ruangah anmah zong anmah lila zong an tlau kho i an tuu-run hn azong an tlau kho. Pathian bia le hla, Thlacam tu ah hin fakpi in tui deuh awk le ṭang deuh awk cu asi.\nThil dangah tui tuk ah cun, cu karlak ah an turun an tlau i an zaw dih man kho. Tuu cu ṭha tein cawm, kilven le zohkhenh a herh taktak mi a si. Thil cu amah umnak ding hmun ah a um lo ah cun, a rim a hmui tukmi zihmui hmanh khi luak a chuak i hlonh awktlak dirhmun a phan tawn.\nTihnawhmi hohmanh a um lo. Pastor nehsawh le nek zong hi ka ṭih ngai mi zong a si fawn. Pastorte anmah pumpak zohchih in biaṭha lo ka kaa in a chuak sual lai ti hi kaa veng zungzal mi a si ve. Pastor hi biapi tuk hringhran ah ka chiahmi an si caah kum hmasa zongah capar in ka rak ṭial bal cang. A theithiam deuh rih lomi tampi nih cun an ka doh ve. Nain a poi ka ti lo. Ahnu ah ai thlengmi tampi ka hmuh hna. Hi zawn ah cun ka Pastorte kaa uang ngai hna. Ka upat ngai hna.\nCredit: Joseph Lian


Ralkap An I Palh Cikcek. Cheukhat Nih Vice President Myint Shwe Ruangah An Ti Ve – Chin World News Evening\nKan ram nih thil chiahru tuk a ton lio si caah daih ko awk a ttha lo. Tutan ah Kawl ralkap nih phunghram pi kan ven an tinak ah phunghram pi an buar, thil ttha kan kawl an tinak ah thil ttha lo taktak an tuah: 1. Kawl ralkap lutlai pawl le ralkap ai awhtu vice president nih anmah nawl tein Kaalung meeting an auh i Vice president Myint Shwe cu rampi president ah an hun ser ta phot. Cu hnu ahcun anmah serchommi president nihcun rampi uknak cu ralkap kut nih a pek hna.\nCucu Kawlram phunghram pi a zei kaam zawn hmanh ah a um lomi a si. (A phaw hmanh ah aa ttial lo).Vice president nih president a dam ko lio i cu bantuk tuah cu hramhram in phunghram buar a si. Cucaah micheu khat nih tutan Kawlram uknak a laatu hi Ralkap siloin Vice president Myint Shwe a si, ti tiang an ti phah. Phunghram ning tein Mee kong thil diklo kan phisin lai tuah ralkap nih an ti lenmi cu hrawkhrol a si, fakpi in phunghram an buar.\n2. 2020 rampi thimnak ah Mee dik lomi a tam caah felfai tein hlathlainak tuah kan duh ruangah uknak kan lakmi a si, tiah Kawl ralkap nih an ti. Nain atu ah tuah an timhmi cu “a thar in thimnak tuah tthan ding” ti a si hui.\nRampi nih ttha tein vote a thlak cangmi phichuak kha direct in kan hlonh, kan cohlang bak lo, kan reject tinak khi a si cang. Cucaah ralkap nih an kaa in an rak i chimtermi (Mee ningcang lomi a um le um lo zohfelnak) le an tuah timh taktakmi (thimnak result reject) cu tam tuk in aa dangmi a si. An bia le an tuahsernak aa khat lo, zumh awk an tlak lo, rak timi peng a hman zia an langhter tthan cang tinak a si ko.\nCucaah hi thil hi ruah chommi siloin timh ciammam tein ralkap nih an tuahmi a si caah, atu i kan tuah lai an timi thimnak thar zong cu an tuah taktak lai zumh a um kho ti lo. An va tuah hmanh ah 2008 phunghram referendum an rak tuah lio i Fax mui hmang hmuh bal lonak ram ah Fax in an rak tuah bantuk phungsan khan a phichuak fiang cia phungphai in dah an hei tuah te lo ah?? Minung ruahnak in beidong ngaingai a si ko, ruahchannak a tlawm ngaingai! A karlak ah fakpi in zumtu nih thla tu cam ko rih hna u sihlaw uknak chiahru cu a kan hrawh piaknak hnga hal ko rih hna u sih. Hrambik Lian


Salai Ceu Bik Thawng Nih Sayaci Tluang Za Thang Sinah Bialehnak A Tuah Mi Cu Lung A Hmui Kho Taktak – Chin 11 News\nSalai Ceu Bik Thawng Nih Sayaci Tluang Za Thang Sinah Bialehnak A Tuah Mi Cu Lung A Hmui Kho Taktak\nUpatmi Saya Tluang,\nNanmah bantuk upa lungfim(technocrat) pawl nih kap ttanhnak um lo tein ramkhel ah zapi lungfiannak (voter education) ca dingah atu bantuk in can pekin biahalnak nan hun kan tuah caah kan ilawm khun.\nAhmasa bik ah kan hmuichon(slogan) a simi “MIPHUN COVO LAKTHAN DINGAH” timi kongah fianternak tawite ka hun tuah ta lai. Pakhatnak ah miphun covo timi cu atlangpi cun mahte-khuakhannak (self-determination) kha a si ko i cucu federal phung kha kan ti duhmi a si ko.\n# Lehnak: hi Miphun Covo khuakhirhnak lamthluan kan kalpimi hi dothelnnak(revolution) a si i kum 70 leng a rau cang i zeican kan rauh rih lai kan thei lo. Hriamtlai nih a leng in meithal in an nawr i ramchung in party le mipi nih upadi tangin kan nawr ve— kan i tthuan. Pu Zing Cung nih a chim zungzal bangin hi lamthluan hi mipi dothlennak (people revolution) a si bantuk in Tlangcungmi pawl miphun ah kan ifuntom i kan tthawn deuhdeuh le kan ngah tuan deuhdeuh lai tinak si ko. Mizoram ngahmi miphun covo tluk tal hi cu tuanhngan ah ngah kan duh ko cang. Kanmah chan hi a hnubik kuanfang (the last bullet) si usih ti kan duh ko cang.\n#Lehnak: CNLD nih cuka deuh papek ti theng si loin bawlung team pakhat bantuk in “annih hi hmaikal, annih hi bek, annih hi kawlbawh” tibantuk in CEC nih khaan a thiah(lineup) mi khi a si. NPT khual (အေ၀းကြင္း) ah hmaisuang kawlsut dingah mino, ramdang hmuhton/cawnnak a neimi le a chimrel kho bak dingmi pawl Salai Myo Chit, Salai Nhgepi, Salai Van Bawi Lian, Mai Hung Yawng, Mai Nin Lin Htun le Salai Aung Lian tepawl kan chiah hna. Hi paihbual hi Kawl le tlangcungmi dang hna he kum 70 kan icil cangmi si i sau nawn kan inawr rih a hauh caah mino le vawleipi huap chimrel kho hi papek in lineup ah kan chiah hna.\nCun federal mahte-khuakhannak a muru cu mah le faiceukulh(အိမ္ကြင္း) ah mah tein i-uk kha a si caah Chin cozah buantual ah a lut dingin party hruaitu luban hna le cozah/bu hruainak lei hmuhton ngei deuhmi pawl tamdeuh kan chiah hna. Abik in USDP le NLD chan ah kan Chin cozah nih kan Chinram an suaksam tuk caah anmah nak tha deuh in kan tuah khawh timi kha kan mipi hmuhsak kan duh. Eihmuar tam ruangah siseh, rian an thiam lo ruangah siseh, miphun caah an duh a fah lo caah siseh, cozah term hnih chungah dollar billion khat leng cozah phaisa Laitlang a lutmi hi a khurka an kheng lo tuk i a vaivuanmi a tamtuk. Cu lawng si loin cozah nawlngeihnak hmangin ramchung ramleng bawmhnak a lut ding hnga vialte project an siam khawh lo caah kan mipi an sung tuk. Kan Chin zatlang buu, mino buu, media pawl, NGO pawl le private sector pawl zong cozah nih a dirkamh lo caah an tthawng kho lo i miphun sernak hnu kan fual tuk.\n(Biachap- NLD le USDP pawl zong biahalnak tuah ve hna awh )


Trump Kong Chimtu .Off Grid Desert Farming with Paul & Adrienne 2 nih a chimmi cu hitin a ti. – Hakha Cherry\nTrump Kong Chimtu .Off Grid Desert Farming with Paul & Adrienne 2 nih a chimmi cu hitin a ti. Nihin NATIONAL GUARD TROOPS, Natinal Guad phortu nih avun thlakmi hna hi Trump timhtuahmi pakhat a ngeih ti hi rak i fiang u, cun Joe Biden (inauguration) sunglawi ngain President tlin tik venawk nan timi hi a ho nihdah hi kan hmuh bal lomi hna Washington, D.C an an vun thlak hna hi nan lung a fian awk a si cang. Trump nih rap chiah atimh tihi nan hmuh ko cang lai a ti.\nNan hmuh ko cang lai.Tinhmi pakhat cu a um cang, hi vialte kan ralkap ram dawtu Trump dirkamh tu hi zatzat kan khualipi Washington,D.C an phak hi nanmah pawl nan lih tuk caah a si a ti. Social media vialte zong zeilam an panh lai an i fianglo, Lungtum chuih he an i lo cang lai.Twitter labang cu nan hmuh ko cang hi. Trump a dohtu vialte khawika dah an kal dih, an lam atluang maw zohtuah u a ti.\na tlangtarmi ah Nanmah tein itemchih, nangmah tein itemchih rap cu hikaah hin a chiah cang a ti.Laknak:Off Grid Desert Farming with Paul & Adrienne nih.Credit-Joseph Thawng Z Ting


LAWMHPI CIO HNA USIH, HLA PHUAH THIAM BIK LAKSAWNG AA KAN HMUH PIAK – The Chinlung Post\nLAWMHPI CIO HNA USIH, HLA PHUAH THIAM BIK LAKSAWNG AA KAN HMUH PIAK\nSeptember 7, 2021 admin Local News 0\nLai Lungrawn ti mi hlaphuahtu Pu Phun Lian Cung nih CYONA 2021 Hlaphuah Thiambik laksawng a hmuh. September 7, Lai Mino lak ah hla-bia le hla-aw in a rum mi hlaphuah thiambik pakhat kan ngeih mi, “Lai Lungrawn…” ti mi hlaphuahtu Pu Phun Lian Cung nih CYONA 2021 Composer Award a co tiah kan theih. Mizapi nih kan hngalh khawh nakhnga, “Lai Lungrawn…(Asatu Hlawn Sung), Lung a leng e…Christmas caan hung chuah cun….(hlasatu Sui Hlawn Rem),\nChin Ram Caah Chinmi…(Asatu Mercy Haling Awi), Pathian Dawtmi, Tangka tibantuk le a bik in Van Hmun Lian (tleicia) nih a sak mi hla pawl in mizapi nih hun hngalh khun mi a si. Kaa lawm tuk. CYONA cung hrimhrim ah kaa lawm. Hlaphuahthiam tampi lak ah keimah theng an vun ka thim. Kan hla kha a aw he, a bia he tawlreltu (Judge) sin ah a phan i Laimi Kan Iang A Cuang Khun, ti mi hla in atu Award an ka pek mi hi a si.\nPathian nih an riantuannak ah thluachuah za he lamhruai chin ko hna seh, kaa lawm tuk,” tiah The Hakha Times ah a chim. Amah hi minote a si rih nain hla fung 1000 renglo (adikfel in a ka chim kholo) a tialtu a si i Lai mino hlaphuahtu lak ah hla-bia in siseh, hla-aw in siseh a rum taktak mi hlaphuahthiam kan ngeih mi pakhat a si.\nTutan CYONA nih Composer Award an pek mi hi “Laimi Kan Iang A Cuang Khun,” ti mi hla in laksawng an pek mi a si, tiah kan theih. Pu Phun Lian Cung cu hlaphuahthiam a sinak kong he pehtlai in Khrihfabu nih siseh, Zaatlangbu nih siseh, upat peknak roca, conglawmhnak le vohthau thahpiaknak tibantuk tiang in an rak conglawmh bal mi a si. Atu hi Hakha Immanuel Baptist Church ah caantling in rian a tuanlio mi a si. Credit: The Hakha Times.\nThawngpang dang: Kaya ramkulh (Kayinni) Demawhsu khua palik riahbuk cu Kayinni phu fonh nih doh in an lak khawh tiah khuachung thawngzamhnak nih an langhter.Kayinni ramkulh Loikaw-Demawhsu lam thluan ah ralhrang phu hna le Kayinni phu fonh hna cu nihin September 7,zaanlei ah kahdohnak a chuak, DawPoeSi khua,\nSanpiah meng 6,Dawngankha umhmun inn cheukhat hna cu ralhrang hriam nih a khen caah an rawk tiah theih a si.Tuzaanlei ah Dawpoesi khua ah umhmun khuarmi ralhrang minung 200 hrawng tel mi phu cu Kayinni phu fonh hna nih an doh hna i zaanlei suimilam 7:00 tiang pehtlai in kahdohnak a chuak tiah theih a si. TCP\nAN I PHOMH CUAHMAH, MIN AUNG HLAING NAU LE UMNAK AN LAK\nKHAH, CNDF NIH KUANFANG HE RALRINNAK AN PEK CANG HIH


Lunch Time Poll with Dhanish Chinniah | Reelout Arts Project\nRT @KingstonHSC: It's #queenshomecoming weekend in #ygk and KHSC encourages everyone to celebrate safely and responsibly. We have plans in…******\t2 days ago\nKingston Canadian Credit Union is having a customer appreciation day with cake! We feel appreciated!!!!!… twitter.com/i/web/status/1…******\t4 days ago\nNetflix Unleashes Torrent of Rainbows at Homophobe Angry Over Gay Storyline in New Teen Drama 'Elite' - Towleroad G… twitter.com/i/web/status/1…******\t1 week ago\nThis Friday beginning at 8pm. Get in your PJs, bring your blankets/pillows and join us for a horror movie marathon… twitter.com/i/web/status/1…******\t1 week ago\nWe challenge Mike and Taylor to our Jamie Lee Jammy Jam: queer slumber party mascara movie marathon this Friday. Ca… twitter.com/i/web/status/1…******\t1 week ago


“Ramdang Pathian Kha Hlonh Dih Hna U”\nKhrihfa Nunning le Rianṭuannak—Tuahchunhnak Cauk | 2020 April\nREL KA DUH Abbey Abua Holh Abui Acholi Holh Africa Holh Ahanta Aja Akha Holh Albania Holh Altai Holh Alur American Kut Holh Amharic Holh Amis Holh Arab Holh Arabic (Egypt) Argentina Kut Holh Armenia Holh Armenia Holh (Nitlaklei) Assam Holh Ateso Holh Attié Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bambara Holh Bangladesh Holh Baoule Holh Bashkir Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Croatia Holh Cuban Sign Language Czech Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Emberá (Catío) Esan Estonia Holh Ewe Holh Faeroese Holh Fang Fante Fiji Holh Finland Holh Finland Kut Holh Fon Holh Frafra Holh France Holh France Kut Holh Ga Holh Galician Garifuna Holh Georgia Holh Germany Holh Germany Kut Holh Gitonga Gokana Holh Greenland Holh Grik Holh Guadeloupean Creole Guarani Holh Gujarati Holh Gun Holh Guéré Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong Holh Huastec Holh Hungary Holh Hunsrik Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kabyle Holh Kachin Holh Kankani Holh (Roman Cafang Hmanmi) Kannada Holh Kayin Holh (Sgaw) Kazakh Holh Kazakh Holh (Arabic) Kekchi Holh Kenyan Sign Language Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Kosraean Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lhukonzo Holh Liberian English Lifu Holh Lingala Holh Lithuania Holh Lolo Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Madagascar Sign Language Maharashtra Holh Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Manyawa Mapudungun Holh Mari Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mexico Kut Holh Mingrelian Mirang Holh Miskito Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngiemboon Nias Holh Nigerian Sign Language Norway Holh Nsenga (Mozambique) Nsenga (Zambia) Nyungwe Nzema Holh Obolo Odia Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Phimbi Pidgin (West Africa) Poland Holh Poland Kut Holh Ponapean Holh Portugal Creole Holh Portugal Holh Portugal Holh (Portugal) Punjabi Holh Punjabi Holh (Nastaliq) Quebec Kut Holh Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Tena) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Saint Lucian Creole Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Sweden Holh Tagalog Holh Tahiti Holh Taiwan Kut Holh Tajiki Holh Talian Tamil Holh Tandroy Tankarana Holh Tarahumara Holh Tarascan Holh Tatar Holh Telugu Holh Tetun Dili Tewe Thai Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Valencian Venda Holh Venezuela Kut Holh Vezo Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yacouba Yapese Holh Yemba Yoruba Holh Zande Holh Zapotec Holh (Isthmus) Zapotec Holh (Lachiguiri) Zimbabwe Kut Holh Zulu Holh\nSiasal bia hlah u timi nawlbia a um rih lo nain Jehovah lawng nih biaknak hmuh awkah aa tlak ti kha Jakob nih a hngalh. (Ex. 20:3-5) Cucaah Jehovah nih Bethel khua ah kir dingin a fial tikah Jakob nih mikip kha an siasal pawl hlonh dih dingin a fial hna. Hupphengtu in an hmanmi hnatonh hna i telin siasal pawl kha Jakob nih a hlonh dih. (Gen. 35:1-4) Jakob tuahsernak nih Jehovah lung a lawmhter tuk lai ti cu a fiang ko.\nTuchan ah zeitindah Jehovah kha lungthin dihlak in kan biak khawh? Siasal asiloah khuachia thiamnak he aa pehtlaimi zeithil paoh kan hrialnak thawngin a si. Mah ah khuachia thiamnak he aa pehtlaimi thil vialte hlonh le nuamhsaihnak ralring tein i thim zong aa tel. Tahchunhnak ah, hitin i hal: ‘Thidawp hmang, mithla asiloah kokek thil a lonhmi kong hna a langhtermi cauk kha ka rel maw asiloah video hna ka zoh maw? Mitleh thiam, khuavang ngei asiloah chiatserhnak ti bantuk kong aa telmi nuamhsaihnak hna kha kaa thim maw?’ Jehovah huatmi zei bantuk thil paoh he hlatpi in kan um zungzal awk a si.—Salm 97:10.\n“KHUACHIA KHA DO” TIMI VIDEO KHA ZOH LAW MAH BIAHALNAK HNA HI PHI:\nPalesa timi nu nih Baibal a cawn tikah zei harnak dah a ton?\nKhuachia thiamnak he aa pehtlaimi kongkau ah Khrihfa upa bawmhnak hal cu zeicah fim a si?\nKhuachia kha do law Pathian kha naih.—Jeim 4:7, 8\nJehovah huhphenhnak hmuh kan duh ahcun zei thil hna dah an hloh a herh?\nPalesa nih hlangfang tein zeidah a tuah?\nNa umnak hmun ah khuachia huham hrial khawhnak lam cheukhat cu zei hna dah an si?\nmwb20 April ca. 7\nBAIBAL AH THUHMI RO HNA Jakob le Laban nih Daihnak Biakam an Ser\nBAIBAL AH THUHMI RO HNA Thluachuah Hmuh awkah Aa Paimi Na Si Maw?\nKHRIHFA NUNNING IN NUNNAK Ka Caah A Biapi Bikmi cu Zeidah a Si?\nBAIBAL AH THUHMI RO HNA Hawiṭhalo Ruangah A Chuakmi Ngaihchiatnak\nKHRIHFA NUNNING IN NUNNAK “Ramdang Pathian Kha Hlonh Dih Hna U”\nText Digital cauk download option KHRIHFA NUNNING LE RIANṬUANNAK—TUAHCHUNHNAK CAUK 2020 April\nKHRIHFA NUNNING LE RIANṬUANNAK—TUAHCHUNHNAK CAUK 2020 April


Hakha CDF Nih Ralhrang Pawl An Kah Duh Lo Nak Hna Phuan Dih A Si Cang – Lai Lungrawn Post\nOctober 24, 2021 October 24, 2021 admin Myanmar News\nKai lawm mino tampi an nunnak nan khamh khawh Hakha CDF hi khua tuak kho upa lungfim nih an hruai hna. Kalay in a rami ralkap an thazaang a chah tuk hrial rih awk asi timi fiang tein an theih caah Hakha ram chung ah an hrial hna.\nSaya Tluang Lian Matar nih cun Pathian kan lei ah a tang ti lo hi teh khuachia fate biaphun a tling ne ai a ti lai i tuhi a tap len lai nain kei nih cun ‘Pathian nih kan mino hruaitu lungthin ah chiatha thleidan khawhnak ding fimnak a pek hna tiah ka ruah.Hrial chung retreat hi surrender a si bak lo raltha bik Napoleon hmanh nih Russia ralkap a hrial bal ve ko hna. Hruaitu nih cun raltuk hlan ah tei ding le tei lo ding tuaktan in biachah phung a si.\nCheukhat nih cun Hakha CDF ralchiat an in puh men hna lai nain kei nih cun kan tihzah bak hna a puitlingmi nan biachahnak ka uar taktak. Mino nunnak tampi nan khamh khawh tiah ka ruah. Tuhnu zong ah hmaitonh raltuk hrial in guerrilla warfare deuh hi kalpi hram ko u keimah nak nan thei deuh fawn ko lai Salai Lung Thli Tum.\nHakha Khuachung Ah Bomb Thawng Le Meithal Puah Thawng A Thang Hoi E


Chin Miphun Nih Kawl Uknak That Lo Ruangah Harnak Kan Ton Hi Philh Awk Tha Lo – Chin 11 News\nChin Miphun Nih Kawl Uknak That Lo Ruangah Harnak Kan Ton Hi Philh Awk Tha Lo\nBy December Vandawtlian Hc\nChin miphun nih Kawl uknak that lo ruangah harnak kan ton hi ruahpah hin tiah lawng a chuak ko. Kan mah tein i uk nak zalawnnak rian ah lungrual kan herh ko!\nKawl Ram ralkap Uk nak that lo ruangah kan miphun tampi cu Kuli Phawrh le ralkap hrem tamtuk ruangah ramchung ah ngam kho ti loin paw Cawmnak le chungkhar zohkhenh nak ruatin thih le nun ruat loin ramleng ah kan phok chuak cio hna. Chin mi tampi kan far le cu poisa kut In Zei harnak dah an tuar ti kan hngal cawk hna lo. Micheu cu an thih le nun kan hngalh hna lo zeibantuk hmunhma ah dah an zuarhna zawng theih an si lo. Thailand ah ngahtleihnak ah zuar mi an um hna , Nuu zuarnak misual kut ah zuar mi zawng an um theu hna ti a si. An duh zawng duh lo zawngah an nunnak a himnak dingah cun e um ti an herh ko lai mu ! Ti khi ka ruat.\nHitluk I Kawl uknak that theipar nih a kan nenghcang si kaw, Zei caan dah Kawl he khuasak ti kan herh peng rih hnga? Kawl ralkap uknak that lo ruangah kan Ram hrem tuarnak le a sifahnak ruangah theipar that lo kan zun mi hna hi ruat ah cun Chin mi kan mah tein zalawng tein khuasak dingah cawlcang nak ngeih hi ngawl awk a tha bak lo mi a si.\nKawl hnu zulh peng i timh lengmang ding a si ti lo. Kan mah tein khuakhan lai rel nak le kan mah tein Cozah ser chuak nak ngeih kan her tuk. Cozah sernak dingah le Chin ralkap thawnter nak caah kan ngeihchia, kan thazang ruahnak cio chuah in kan miphun caah ngunkhawi pek hi ka I zuam I kan ttang a herh tuk cang. Chin state Cozah thawnter nak caah Kawl bawmhnak pek mi lawnglawng orh peng loin ramchung ramleng kan miphun kip nih zeitin lam in dah ngunkhawi pek cio nakding lam kan pa le nih khua kan ruah pi hna seh law tha tuk hnga.\nKan ram kan miphun caah kan mah thazang bakin kan state Cozah thawnter le kan ralkap thawnter khawhnak caah kan mah tein ngunkhawi pek mi kan ngeih lo poh cun miphun dang kut tangah fial chukcho mi Sal bantuk kan si zungzal ko lai.\nChin state Cozah thawnter nak caah kawl bawmhnak lawng hal peng le Su G sin dawtnak lawng bawh nak nih kan miphun a fek ter kho lai lo. Kan mah hrimhrim Cozah bawmhnak lawng a orh mi si loin kan Cozah a thawnnak ding ngunkhawi pek a thawngmi si kan herh tuk . Chin state Cozah caah ngunkhawi mipi nih an pek khawhnak ding zawngah cozah nih kan Ram chungah company’s tampi serchuak a her tuk fawn. A tamhal tuk cangmi le Arawk tuk cangmi kan Ram hi a seh in seh leng mang le a thi chuak lengmang ti hlah u si. Tungdir than cang u si.


UK scientist nih Covid-19 thlopnak sii an hmuh cang – Zion Tlang Media\nUK scientist nih hneksaknak tha tein an tuah hnu ah dexamethasone sii cu Covid-19 mizaw a damter tiah an fehter. Mah sii hi cuap zawtnak a ngeimi, TB a ngeimi le thluak a phingmi hna nih an din tawnmi a si. Vawleicung hmunkip ah a ngahmi a si, a man zong a fawi i caan tawi te ah tampi chuah khawhmi zong a si. Vawleipi caah thawngtha ngaingai a si. Mah sii a dingmi cu 100% an dam dih tinak cu a si lo. Kherhhlainak an tuahmi result ning in cun ventilator in thaw pekmi mizaw(a zual takmi) lakah dexamethasone sii a ding lomi hna lakah thihnak rate 40% a si, nain mah sii a dingmi mizaw hna lakah cun thihnak rate 28% lawng a si. A zual tukmi mizaw lakah dexamethasone rian a tuan khun. A zual lem lomi caah cun rian a tuannak a lang lem lo ti a si. Tuan deuh tein dexamethasone a rian tuan khawhnak rak theihcia sisehlaw UK ah Covid-19 mithi 5,000 cu kan khamh khawh hna lai tiah UK scientist nih an ti. Tuni tiang ah scientist nih fehtermi Covid-19 thlopnak sii a um rih lo. Ebola sii remdesivir cu Covid-19 mizaw khulrang deuh in a damter tiah an chim nain thihnak rate(mortality rate) a tumter maw timi an theih kho rih lo. Cuhlei ah, remdesivir cu ram rum cheukhat lawng ah a ngahmi sii man fak a si. Dexamethasone lawnglawng hi vawleicung mikip nih man fawi tein hman khawhmi Covid-19 thlopnak sii a si rih.Catialtu: Salai Lungthli Tum.\nPrevious Post:US tuanbia tial nak vialte thlak dih ding um ti lo ding in Democratic pawl an cawlcan\nNext Post:Vote For Dr. Hmuh Thang In 2020 Election


USDP Le NLD Nih An Hmurkaa In A Chuakmi Bia Kha An Philh Lo Ahcun – Hakha Cherry\n2020 Myanmar Rampi thimnak ah coalition cozah a chuah lo zongah, USDP le NLD ah pakhat chingchang nih cozah an tlaih ahcun State cio ah Pyine Palai tambik ngeimi / Hluttaw ah palai tambik an duhmi kha CM ah an thim awk a si te lai.\nTahchunhnak ah Chin State ah CNLD nih palai tambik an ngah ahcun CNLD nih an duhmi kha CM ah an thim awk a si. Phundang cun Hluttaw nih nominate a tuahmi kha CM ah an thim awk a si. Hihi phunghram ning cun a si lo nain phunghram nih a kham hlei lo. Cucaah a cung i ka chimbang USDP le NLD ah pakhat chingchang nih cozah an tlaih ahcun a si khomi le a si awk a simi, a si fawn.\nA ruang ; 261 cu USDP Cozah chan ah NLD nih remh an duh i USDP nih an cohlang lo. NLD Cozah chan ah USDP nih remh an duh i NLD nih an cohlang ve hoi lo. Nain an cohlan lonak a ruang an chimmi cu aa khat veve. USDP nih remh an duh lio ah tihin an chim. Tlangram ah Tlangmi nih Cozah an serkhawh nakhnga le Democracy dik tak a chuah khawh nakhnga Palai tambik ngei mi nih cozah ser awk a si an ti. Phundang cun Tlangmi kan dawt hna caah remh a herh tinak khi a va sawh.\nCun NLD nih remh an duh lonak cu tihin an chim ve. Tlangmi kan dawt hna caah 261 kan remh duh lonak a si an ti ve. 261 kan remh ahcun 25% ralkap + USDP nih cozah an tlaihmi a fawituk lai i tlangmi nih zei tik hmanh ah cozah an ser kho ti lai lo ti kan phan caah kan remh duh lo an ti. Ramkhel ahcun hi biafang hi voter pawl zeirel lo a va sawh. Voter pawl zeirel lo kha cu um rih ko seh.\nUSDP le NLD nih 261 remh duh le duh lo kongah Tlangcungmi a daw ngai bantukin an chim veve ko nain a takah cun anmah miaknak caah a si veve ko. Kanmak miaknak ti kha chimawk an that lo caah tlangcungmi kha siorawl ah an kan hman veve bia khi a si. Khah! Siorawl kong zong cu um rih ko sehlaw.\nUSDP/ NLD nih rampi huap in cozah ser kho hna aikun. 261 remhnak le remh lonak kongah an rak chimmi bia kha an lungthin in an ruah i an chimmi a si lo hmanh ah an hmurkaa in a chuakmi an bia a si cang caah tlangram ahcun palai tambik ngeimi party kha cozah an serter awk hrimhrim a si lai. Cu long a silo USDP siseh NLD nih siseh Democracy le Federal kong an aupi veve. A dikmi Democracy zong an aupi veve ko caah an aupi mi an zulh le zulh lo cu thimnak a dih lai i tlangram ah zeitin dah cozah an ser timi nih a fianter te lai.\nNote: Hihi 2008 phunghram ning cu a si lo nain phunghram nih a dawn fawn lo caah Union ah cozah a tlaimi paoh nih an tuah khawhmi a si.Credit-Aceu-Salai Sang Ceu Lian


KIA Le KNU Hriamtlai Phu Hna nih Ralhrang Cu Cei Cikcek In An Phomh Than Hna! – The Cherry Par\nKIA Le KNU Hriamtlai Phu Hna nih Ralhrang Cu Cei Cikcek In An Phomh Than Hna!\nKNU Tathu pengkomh Brigade 1 hmunhma ralkap le nawlngeihnak latu ralhrang rallokap lr Teih-Za-Lat zalam pi cungah i tong in an i kap i ralhrang lei in 25 an thi 5 fakngai in hliam an tuar KNU lei in hliammi ah um lo tiah theih a si. Hi i kahnak ah ralhrang thazaang chap in bawmtu ding ah a rami ralhrang i palh in anmah le anmah i kap tiah KNU nih an thanh.\nPhakanh peng ah KIA le ralhrang phu kar fakngai in kahdohnak a chuak. Phakhanh peng ah Kachin ralkap KIA nih nawlngeihnak la tu ralhrang phu hna cu nihin September 25 zinglei ah an doh hna caah kaphnih kar fakngai in kahdohnak a chuak tiah theih a si.\nNihin zinglei suimilam 6:00 luan ah Myitgyina-Tanaing, Myitgyina-Phakanh lampi lamkam Phakanh peng ramri khua si mi Lawa khua lei ah minung thazaang tampi he Tanaing le Phakanh lei ral lam an sial lio ah KIA nih an kah hna hi a si.\n“Khua luhnak ah an i kap, ralhrang phu hna nih raldoh lam an sial lio hngak in KIA nih an doh hna hi a si, tlai tiang ah kahdohnak thawng theih peng a si rih, khuami hna zong a hohmanh lo an kal ngam ti lo” tiah khuami pakhat nih a chim.\nKahdohnak a chuahnak hmun hi KIA brigade 2 kuttang, battalion 11 hmunhma Duambuam(ဒြမ္ဘြမ္ခ) khua lonh ah a si. A luancia September 23 ni zong ah Duambuam thlanglei tower pawngah kahhnih kar kahdohnak a chuak.\nDemawhsu ah ralhrangphu le mipi vengtu phu kar ah fakngai in kahdohnak a chuak. Kaya ramkulh Demawhsu peng chung Kungta khua le Tesulay khua kar ah ralhrang phu hna nih mipi umnak inn hna cu vennak ah i chiah in thazaang tampi he nihin September 25 zinglei ah an doh hna. Demawhsu PDF,KNDF,KA phu fonh nih an doh ve hna caah kaphnih kar fakngai in kahdohnak a chuak tiah mipi vengtu phu Demawhsu peng nih cathanh an chuah.\n“Thazaang 200 hrawng nih Demawhsu peng Dawngankha khua dotu ralhrang phu hna le PDF,KNDF, KA phufonh hna nih Demawhsu peng Kungtar khua le Tesulay khua pawng ah zinglei suimilam 9:00 in chunhnu tiang fakngai in kahdohnak a chuak. Ralhrang phu hna nih mipi umnak inn cheukhat cu hrawk in hmunhma an la” tiah Demawhsu mipi vengtu phu cathanh mi ah an langhter.\nKe in a kalmi ralhrang cu Tawngdwin PDF nih an kah hna 5 an thi. Kalaywa Hmungzua Asian zalam pi cung Kongin khua pawng ah ke in a kalmi ralhrang hna cu Minkin peng Tawngdwin PDF nih lampi ah an kah hna tiah Minkin PDF sinin theih a si.\n“Hriamngan in an kah hna caah khuami an zaam,a zaam mi hna hi thongkhat le zanga hrawng an si lai,zing suimilam 9 hrawngah a si tiah” Tawngdwin PDF he naihniam mi pakhat nih a chim tiah Than Lwin Khet nih a tial.\nRalhrang thazaang 70 hrawng ke in an kal,Tawngdwin PDF nih an kah i ralhrang a tlawmbik 5 an thi tiah theih a si. I kahnak hi a daihrih lo caah Yinma,Tawngsayi,Kuyin,Minbu khua mi hna cu a himnak hmun ah an i dor hna.\nYSO-PDF nih rallokap,palek le veng uktu cu a hnubik ralrinnak an pek hna. Magway ramthen chungah rallokap,palek le veng uktu an rianchuah tak dingin YSO-PDF nih September 24 ah ralrin peknak an thanh. Atu kan thanhmi hi a hnu bik ralrin peknak a si tiah YSO-PDF in tuanvo ngeitu pakhat nih a chim.\nHi hmunhma chungah ralhrang rian a bawmtu rallokap,palek chungtel hna le zungkip in cozah riantuan hna nan rianchuah tak dingin a hnubik ralrin peknak a si tiah an langhter. Yesagyu mipi vengtu ralkap YSO-PDF zong nih Yesagyu peng chungah veng uktuk dihlak September 30 a hnu bik nan rian nan chuahtak lai tiah YSO-PDF in tuanvo ngei pakhat nih a chim tiah RFA nih a tial.\nYesagyu peng in Hnawnba,Maooauhsaih,parihta,Kai,Mukuai le Kanoo le a dang veng uktu hna cu September thla lai ah an rian an chuahtak cang tiah theih a si. Yesagyu peng ah veng le khuakomh 89 an um i,rianchuah tak mi le a zaam mi veng uktuk 10 nak tlawm lo an si tiah khuami sinin theih a si. Credit: The Chin Post\n← 𝐊𝐢𝐫 𝐓𝐡𝐚𝐧𝐧𝐚𝐤 𝐋𝐚𝐦 𝐚 𝐔𝐦 𝐭𝐢 𝐥𝐨 𝐦𝐢 𝐤𝐚𝐧 𝐑𝐚𝐦 𝐁𝐮𝐚𝐢𝐧𝐚𝐤\nBreaking News; Hakha ah Eidin dawr an bauh →


Hlasak Thiam Van Hlei Sung Nih Duh Hoi Hla Duh Bia Kan Phai Tawn Ti Mi A Sak Mi Cu Tha Tuk Hringhran. Video – THLIZIL THAWNGPANG\nHlasak Thiam Van Hlei Sung Nih Duh Hoi Hla Duh Bia Kan Phai Tawn Ti Mi A Sak Mi Cu Tha Tuk Hringhran. Video\nJune 11, 2019 Zohnuam Chin\nHlasak thiam Nungak Van Hlei Sung nih Duh Hoi hla Duh Bia Kan Phai Tawn ti mi a sak mi cu tha tuk hringhran. Ngai cim lo ngai asi. Van Hlei Sung a w tha chin lengmang hla zong siang te in a thlah kho peng i lawmh a um hringhran. Cheukhat cu Pathian hla siseh, Love song a si zongah thlah le chuah an hmang then lo tikah mipi nih kan theih hna tluk in an aw thatnak kan theih kho hna lo i a poi ngai tiah ka ruah. Hla cu an sak thiam deuh ah a tha ti a si. A sak tam mi poah le mipi sin ah a langmi hna cu an thiam deuh pin ah Fans tha tampi an ngei hna i a tha ngai.\nTu chan cu thil thiammi hi alak in a si ti lo, pawcawmnak ah a hmang mi an tam tuk cang bantuk in, Fb le Live i thlah hna hi ning zak le ral chia ding le zei rel lo ding hna a si lem lo, tampi mizapi theih in lang zong hi a rak thatnak tampi a um. Kan Laimi tampi zong hmai hngalh tein kan sinak langhter ko hna uhsih. Kan Farnu Van Hlei Sung kan i lawmh ko. Zei hla na sak poah ah i biatak nak le raltha le sullam ngei tein rak kan zuam piak peng ko. A zoh tu kan rak tam ko,\n🎶Duh Bia Kan Phai Tawn. (No Auto-Tune)\nDuh Hoi Cover 💖 VHSungMusic\nHla kuat a duhmi, atangah comment 😘\nPrevious Post:Hihi Thangtlang Le Halkha Kharlak Lam Asi An Ti Le Azum Lo Mi Tam Deuh Asi\nNext Post:Chin Christian University Nih Mipi Caah An Thil Tuah Mi Cu Lawmh A Um Tuk\nFacebook Cungah Ka Uar Taktak Mi “Laipa Nih Lainu Sin Ca A Kuat” (19,634)


Laimi Nih Hlohtheihlo Min Kan Sakmi Hi Kan I Palh Cikcek+ Aung Myint Thang – Chin World News Evening\nMarch 6, 2020 March 6, 2020 Salai Van Sermon\nLAIMI NIH “HOLHTHEIHLO” TIAH MIN KAN SAKMI HI KAN RAK I PALH CIKCEK: English in Lai Baible i a lehmi version ah holhtheihlo timi biafang a um lo caah Holhtheihlo timi nifang cu Laimi Baibal a kan lehpiaktu nih Mizo biafang ai cawn mi asi i Ttawnghrit lo ti in a ra mi asi kan ti cang kha. Hihi “holhtheihlo” ti ding a rak si lo.\nKhah! Atu Cu Arti Si Ti Loin Phundang Pi A Si Cang Hihi Rak Tuah Coronavirus A Damh Khawh Bak Ti Asi


Teinak Kan Hmuh Than Hrimhrim Lai Tiah President Donald Trump. ih Raltha Tak In A Mipi Pawl Sin Ah Thawngthanh Nak A Tuah – Thechinlungnews\nTeinak Kan Hmuh Than Hrimhrim Lai Tiah President Donald Trump. ih Raltha Tak In A Mipi Pawl Sin Ah Thawngthanh Nak A Tuah\nUS rampi thim nak i buainak chuak mi cu a felfai kho rih loh i, President Donald Trump nih cun khatlei pawl nih teinak kan hmuh tiah an au cuahmah mi cu, a pom kho bak loh i a hman ning tein vote an rel dih hnu i teinak an hmuh a siah cun, kan hek lomhpi te ko hna lai tiah a ti. Cupin ah buainak an aupi cuahmah mi zong hi hmai an nor thluahmah ko tiah a chim i, teinak kan hmuh than ko lai tiah mipi sin ah thawngthanh nak a tuah.\nTrump le State kip i.a mah a dirpi tu pawl nih cun.vote hman lo mi he pehtlai in, lan an la cang i, hmun cheukhat ah cun, vote relthan cuahmah a si. State pakhat le pakhat dirhmun ai khat hna lo i Trump le amah dirpitu pawl zong nih US ram chungi State zate siloin diklonak a um tiah fiangten an theih nak state cheu khat cu an doh cuahmah. Cuka i a hman ning le felfai tein vote an rel a siah cun teinak an hmuh hi a zumh.\nMichigan ah president si khawh nak Electoral vote 16 a um i Biden nih teinak a hmuh tiah an phuan nak hmun pakhat a si. Asinain,tu ah Trump team pawl nih cun Court ah bia an luh ter cang i, canrau lo te ah thawngpang ra colh lai. Penssylvenia ah tlai hnupi i vote cabawm a phan mi rel lo ding in, Supreme Court nih nawl a pek cang i, an rel dih cang mi zong a dang tein chiah ding a si. Mahcu hlan ah Biden nih hmai a rak sat i cuvial te thil a tlian dih hnuah cun zeizong vialte ai dang kho mi a si.\nCulawng a si rih loh,Union Court nih cun sihni pawl cu US rampi ithim nak ah vote hman lo mi a um timi ah thil sining hman mi dothlat ding in, an fial dih cang hna. Hi bantuk a si tikah Biden lei zong biaholh ah an i ralring deuh cang i president bantuk siloin president kan tuan caan ah ti bantuk in ca a thlah i bia a chim deuh cang. cheukhat State cu vote rel khawh lo mi a um hrimhrim rih.\nA biapi bik mi pakhat cu State kip nih vote thlak nak kong i a hman lo mi le zumh lo mi pawl cu, December 8 tiang lawng an doh khawh i, cuhnu cun ti khawh mi an nei ti loh. Cupin ah Federal Election Commission nih cun December 14 ah US president thar ding cu an phuang cang lai. Mahcu hlan ah Trump le a team pawl i an chuahpi mi kong an tawlrel khawh dih a siah cun, zeipoh ai thleng dih kho i, December 14 hnu cun a harsa tuk cang lai. Supreme Court nih zeitin dah khua a khan lai timi cu, a ho hmanh nih an thei rih loh i, ,an biaceih mi pawl cu a ho hmanh nih a dohkalh kho loh. Vote hman lo mi kong ah, Trump nih bia a phanh ter cang i, zeitin dah khua an khan te lai timi cu mipi nih an hngah cuahmah mi hi a si.(VOA). Credit : VAPUAL AUAW\nBe the first to comment on "Teinak Kan Hmuh Than Hrimhrim Lai Tiah President Donald Trump. ih Raltha Tak In A Mipi Pawl Sin Ah Thawngthanh Nak A Tuah"


Paravant BMW SERIA 3 Hatchback cu 3 usi an fabr. 1998 -2005 (marca HEKO)\nParavant.ro » Toate produsele » Paravant BMW SERIA 3 Hatchback cu 3 usi an fabr. 1998 -2005 (marca HEKO)


Hringtu A Nu Hmai Ah A Paei Nih Thi Seh Tiin A Lu Ti Ah A Hnim - THANGLAWI\nJuly 7, 2018 Lyly Par 0 Comments Asia\nKum 12 ngakchia pa pakhat cu a paei nih ti ah a lu a hnim lio le a velh lio video online cung a vah hnuin mi tampi nih a paei tuahsernak cu an soisel. Nuei tthatlonak le tuahsernak cu rak hmuh pah lengmang in rak theih pah lengmang a si tawn. Asinain paei tthalo nupi lei nih i ken mi fa hna biatak te a hun zuanhnawh mi pa le hmuh tu hi cu thing a hung tuk pinah ngaih zong a chia.\nMs H ti lawng in a min rak langhter minu cu a fale an ngakchiat deuh lio te ahhin an pa nih a thih tak. Harsa ngaiin a fale cu a cawmken hna hnuah a fale pa lo tein tthan lai a ruahrem deuh lo caah pasal a ngei tthan. Asinain aa ruah ning bantuk in thil a kal lo pinah an harsat vansan aunak tu aa chap chinchin.\nA hram thawkka ahcun an pa Mr L ti lawng langhter mi hi chungkhar caah aa zuam tuk pinah a nupi fale zong a dawt tuk ko hna. An nupa in naute zong an ngei tthan. Asinain a rian kongah thil poipang a um ruangah a nupi le a fale cungah sualpuh tuin a hun i la. Cu lawng hlah amah hrimhrim kha zudin hram a hun i domh. Cu ruangah a nupi fapa kum 12 te cu “nangmah in cawm hlah uhsih law hiti lawmmam hin kan har lai lo” ti pahin fung in a tuk pinah ti ah a lu a hnim i a velh len.\nA fapa a velh lio cu video ttha tein an rak thlak dih. A fapa nih a paei cu a nawl len ko buah inn hmai ah a hruai i ti um ah a lu cu a hnim pahin “van ah va kai, van ah va kai” tiin a au hnawh rih. A fapa nihcun biak buin a nawl len nain a paei nihcun a ngol duh baklo. Ti a hnim lioah nausem aa puak mi a nupi nih a kut khat i an pa cu a tlaih len ve. Hi video a zohtu poah an thin a hung hna i a paei cu an soisel tuk pinah video a thla tu cung zong ah mi tampi an thin a hung ve.\n← BAWLHLAWH CHHARTU MAI MAI TIA AN HMUHSIT THIN PA DUHTHUSAM A THLENG VE TA\nMark Sangpi In Taanghra A Awng Nain Sifah Tuk Ruangah Sianghleirun Pehnak A Ngei Tilo Mi Nute Cu Bawmtu Ttha A Hun Ngei Ve Cang →\nKANO STATE AH CHUAN CHOLERA VANGIN MI 28 AN THI TAWH


Malaysia Chinmi Caah Thawngpang Tha Ngai , Card Chuh Cia Mi Le Card Ngeilo Caah Appointment Sok Khawh A Si Cang – Myanmar Chin\nMalaysia Chinmi Caah Thawngpang Tha Ngai , Card Chuh Cia Mi Le Card Ngeilo Caah Appointment Sok Khawh A Si Cang\nDecember 2, 2019 Myanmar Chin Chin 0\nMalaysia Laimi Card Ngeilo Caah Thawngtha\nMalaysia ummi UNHCR Card a ngeilo mi le UNHCR Card chuh cia mi caah thawngtha ngai UN zung nih an thanh. Cucu Direk in Online ah (appointment) hal khawhnak website pakhat a tuah piak hna. UN chuh cia mi zong nih (appointment) cu sok khawh than a si cang i Card angei lo mi zong nih sok khawh a si.\nTheih a herh bak mi fawn cu UN card le catlap angeilo mi appointment pek a silo mi poah cu UN zungah kal a ngah bak lo ti a si fawn i (appointment) soknak tu Online ah a chiah piak hna. UN card angei mi le catlap a ngeimi poah cu Card thlau tik ah UN zungah va kal angah ko i, Nau benh le Card renew zong kal angah ko.\nA tu cu (appointment) zeitin kan sok lai timi theih a duh mi caah a tanglei hamnthlak ahhin kan chiah piak hna. A hmasabik ah https://www.refugee-malaysia.org/contact/\nah hin na kal lai i CONTACT US timi khi hmet law Min , Chuah nii thla le Phone number le Gmial tialnak aum lai i na tial piak dih lai.\nHika zongah hmeh khawh si\nMin hranthok kha a cung ah na tial lai i min donhnnak lei kha a tang ah na tial piak lai.\nContact preference ahkhin Phone timi na thim piak lai i, Phone number zong na tial lai i Gmial zong na tial piak thiamthiam lai.\nCun Select Concern timi khi na hmet piak lai i, Request a Registration Appionment timi (a cungbik) na thim piak lai.\nMah hnu cun a tanglei ah thim piak ding a um lai i, UN card na ngeih ballo ahcun NO timi na hmeh piak lai i Chuh cang mi na si ahcun YES na hmeh piak lai.\nMah hnu cun Ram min tial ding le miphun le biaknak tial ding an pek lai i, a cungbik ah Myanmar tiin na tial lai i a tang ah CHIN tiin na tial hnu ah a tang chin ah CHRISTIAN tiin na tial piak lai.\nMah hnu cun Date of Arrival In Malaysia timi khin Malaysia na phak niithla, UN ah an rak chim bal cia mi ning tein na tial piak lai.\nMah dih ahcun UN ah benh na duh mi a zat kha na tial piak lai I, Na benh mi an Min le an chuah kum/thla/Nii kha na tial piak lai i, A tang lei bik ahkhin Na benh mi le nangmah karlak ah nan i pehtlaih ning , Biana ah na nau a si ahcun ka nau a si timi na tial hnu ah Sent timi kha na hmet piak lai i cucu a si ko.\nVoi tampi tial duh hlah, Na cakuat a hmuh tik ah Phone silole Gmial in ca an leh te ko lai.\nMalaysia ummi Kan Chin mi Phun Card ngeilo caah thawngpang tha ngai a siko ti khawh a si. Na hawi le nih an hmuh khawh nak hnga Share ve.\nDr. Rual Uk Nih Noah Kuang A Timi Hi Hman Dawh Ngai A Si, Bible Nih “Noah’s ark” A Ti Caah “Ark” Ti Cu Kuang Tiin Hman Mi A Si\nChampion League Zong A Lak Lo i, National Zong A Lak Lo Nain Messi Nih Ballon d’Or A Co


KNLA le ralhrang ni 15 chung ah voi 56 an i kap - Chin Eleven News\nKNLA le ralhrang ni 15 chung ah voi 56 an i kap\nAugust 18, 2021 Lianchin Thang Myanmar 0\nKayin ramkulh,Phapun pengkomh, Mutaw pengkomh chung ah ralhrang phu hna le KNLA kar August thlachung ah kahdohnak voi 56 a chuak,atu zong ah brigade 2 hmunhma ah ralhrang phu hna nih minung thazaang an chap caah kahdohnak a chuak than lai tiah khua mi hna thin phang in an um.\nAugust 3 ni in ni 15 ni tiang ah KNU brigade 5 hmunhma chung ah ralhrang phu hna le ramri hngak (BGF) phu hna nih ralhrang minung thazaang chap in le an hriam thazaang an chap,hmunhma lak in cawlcanghnak an tuah,sakhan an saknak ruang ah nitin in kahdohnak a chuak tiah KNU thawngzamhnak nih August 18 ah cathanh an chuah.\nKahdohnak chungah ralhrang phu lei in minung 34 an thi,tat-yin-hmu pakhat tel in minung 15 nih hliam an tuar, KNA brigade 5 lei in minung pathum nih hliam an tuar i,khaumi pakhat a nunnak a liam.Ralhrang phu lei nih an kah mi hriamngan lung 88, hriamhme 1500 tluk cu khuachung leikuang, dum chung ah an puak.\nMutaw pengkomh brigade 5 chungah fakngai in kahdohnak a chuak kho mi a si tiah KNLA brigade 5 in biachimnak nawlngeitu duh-buhmugyi Saw Kalay Doe nih a chim.\nJuly thla chung ah kaphnih kar kahdohnak voi 134 a chuak.Cu chung ahcun ralhrang phu lei in minung 8 cu an nung bu in tlaih an si, 115 cu an thi i minung 101 nih hliam an tuar.Motor 2 cu hrawh a si i, rang pahnih thah a si,rang pali nih hliam an tuar tiah KNU nih cathanh an chuah.\nKNU brigade 2 hmunhma chungah ralhrang phu hna nih minung thazaang an chap,kahdoh cawlcanghnak thadeuh in an tuah hlei ah kaphnih kahdohnak a chuah nak hmun khua pawng ah an um kal caah Kayin ramkulh,Tan Tantawnggyi peng,Sanaykung khua mi hna cu kahdohnak a chuak than lai an phan caah an zaam tiah khuami hna sin in theih a si.\nAtu ah brigade 2 hmunhma chungah ralhrang phu lei nih thazaang chap in cawlcanghnak an tuah caah fakdeuh in kahdohnak a chuak kho tiah brigade 2 in tat-hmu pakhat nih ralrin ding in a chim.\nKhuami hna caah lo facang hmun, meh hang dum le thingthei dum hna hmun in an chuah tak caah eiding kong leng ah furcaan a si caah um thut dir nak le ngandamnak caah thinphang a si ko tiah ralzaam bawmchan tu hna Kayin mino pakhat nih a chim.TCP\nCDF Nih Ralhrang Hriamnam An Chuh Hna Pinah Pakhat An Tlaih\nPDF Nih Ralhrang Cu An Hloh Ko Hna Hih!


𝐑𝐚𝐥𝐳𝐚𝐚𝐦 𝐝𝐢𝐫𝐡𝐦𝐮𝐧 𝐢𝐧 𝐜𝐨𝐧𝐠𝐫𝐞𝐬𝐬𝐰𝐨𝐦𝐚𝐧 𝐭𝐢𝐚𝐧𝐠 𝐭𝐞𝐢𝐧𝐚𝐤 𝐚 𝐡𝐦𝐮𝐭𝐮 – The Cherry Par\n𝐑𝐚𝐥𝐳𝐚𝐚𝐦 𝐝𝐢𝐫𝐡𝐦𝐮𝐧 𝐢𝐧 𝐜𝐨𝐧𝐠𝐫𝐞𝐬𝐬𝐰𝐨𝐦𝐚𝐧 𝐭𝐢𝐚𝐧𝐠 𝐭𝐞𝐢𝐧𝐚𝐤 𝐚 𝐡𝐦𝐮𝐭𝐮\nJanuary 31, 2021 Cherry News\n𝐑𝐚𝐥𝐳𝐚𝐚𝐦 𝐝𝐢𝐫𝐡𝐦𝐮𝐧 𝐢𝐧 𝐜𝐨𝐧𝐠𝐫𝐞𝐬𝐬𝐰𝐨𝐦𝐚𝐧 𝐭𝐢𝐚𝐧𝐠 𝐭𝐞𝐢𝐧𝐚𝐤 𝐚 𝐡𝐦𝐮𝐭𝐮: 𝐈𝐈𝐡𝐚𝐧 𝐎𝐦𝐚𝐫 𝐡𝐢 𝐦𝐢𝐩𝐞𝐞𝐦 𝐝𝐢𝐫𝐡𝐦𝐮𝐧 𝐢𝐧 𝐫𝐚𝐦𝐤𝐡𝐞𝐥 𝐥𝐞𝐢𝐚𝐡 𝐳𝐨𝐡𝐜𝐡𝐮𝐧𝐡 𝐚𝐰𝐤𝐭𝐥𝐚𝐤 𝐧𝐠𝐚𝐢 𝐚 𝐬𝐢. IIhan Omar hi kum 12 a si lioah ralzaam dirhmun in US a rak phan vemi nu a si. Omar cu 1982 ah Mogodishu, Somalia ram ah a rak chuak i, kum 2 a si lioah hringtu a nu nih a rak thih tak hna. Unau 7 lakah a hniangbik a rak si. A pa le a pu sinah a rak ṭhang lian.\nSomalia ramchung ral ruangah an chung tein Garrissa County, Kenya ralzaam pawl i dornak hmun ah kum 4 tluk an rak i dor hnu, 1995 ah New York khua an rak phan i, Minneapolis ah an rak i ṭhial ṭhan. A pa hi taxi mawngh rian a rak ṭuan i a hnuah carek zungah rian a rak ṭuan ṭhan. Cuti cun pabik nih an innchungkhar cu a rak zohkhenh ve hna.\nOmar kum 17 a si 2000 ah US rammi sinak a rak hmu. Holhlet rian tete a rak ṭuan pah. 2011 kum ah, North Dakota State University in (Political Science and international studies) Bachelor’s degree a rak dih.\n2018 kum US caan karlak thimnak lioah Minnesota 5th District in US House of representatives teinak a rak hmu. 2020 election ah term hnihnak teinak a hmuh ṭhan. Muslim nu, ralzaam dirhmun in a rak phan vemi nu nih US ramkhel ah teinak a hmuhmi zoh tikah khuaruah har ngai a si ko. Zeitluk dek a vai zuam ve hnga mu. Cauk pakhat a ṭialmi a um—𝙏𝙝𝙞𝙨 𝙄𝙨 𝙒𝙝𝙖𝙩 𝘼𝙢𝙚𝙧𝙞𝙘𝙖 𝙇𝙤𝙤𝙠𝙨 𝙇𝙞𝙠𝙚: 𝙈𝙮 𝙅𝙤𝙪𝙧𝙣𝙚𝙮 𝙁𝙧𝙤𝙢 𝙍𝙚𝙛𝙪𝙜𝙚𝙚 𝙏𝙤 𝘾𝙤𝙣𝙜𝙧𝙚𝙨𝙨𝙬𝙤𝙢𝙖𝙣 ti a si. Ramkhel lei a lungummi kan nau le hna, a rel rih lomi nih cun rel bak ding a si ka ti. Hi cauk nih hin US ramkhel ah i tel duhnak zong a kan pek hrimhrim lai tiah zumhnak ka ngei fawn. US ahhin Somalia mipeem hi 135, 266 hrawng an um. Zeitluk dah an community nih tha an hei pek ve hnga?\nUS ramkhel leiah zeitik khi dah Chinmi kan langh khawh ve te hnga? Chinmi chungin congressman/woman, vice president tiang kan chuak kho ve ko hi teh tihi hi nu tuanbia le tulio vice president nu dirhmun zoh in hmuh khawh a si.\nUS ah Kawlrammi 193,205 kan um tiah Wikipedia nih a langhter i, hi chungah Chinmi 50,000 hrawng kan si lai. Tamdeuh cu ralzaam dirhmun in a phan vemi kan si.\nUS cu Democracy a puitling taktakmi ram a si bantukin mipeem satlai zong nih ramkhel ah biatak in cawlcanghnak ngeih khawh a si caah kan fanau hna ramkhel leiah a lungummi an um ahcun tu tein thazaang pek le a lam kawl piak pah an hau tiah ka ruah. Aralaimi kum 10/15/20/30/50 chungah Chinmi ralzaam dirhmun in a rak phanmi fanau chungin IIhan Omar (Congresswoman) le vice president Kamala Harris bantuk dirhmun hi kan phan kho ve te ko tihi ka ruah ko. Credit: Biak Hmun Lian\n← Nauhrawh le neihkhat umh lawng sualnak an si lo, din lonak tuah le fa cawnpiak thiam lo zongteh\nLairam ahhin mawtaw aa let ti le, cycle in an ipah timi Thawng/news a tam ko cang. →


Dr. Nanmwesan Covid19 Thlawpbul Ningcang – Zion Tlang Media\nMask zong hmang bak hlah. Azei hnarhuh bia. Sibawi thuam zong thuam bak hlah. Eden dum thuam in mizaw a thlawp ko hna hi mu. Ka ṭang le Kapu pi cu zaw peng an duhko hen cu.Raifanh sii ai ah Nuamtuam um Lungvar le Me Me hmuh sak nak tu a hmang deuh hna. A ropui kho tuk mi sii ai asi. Mizaw zual hma deuh cu a neilian a hmuh sak hna. Sim Ramcar i rulcuk hma tuar mi nih Tinglam ah tar mi Moses Darrul an zoh i paluk tiah an dam phun khan kha asi ko hme cu, A neih lian van hmuh deng cang ah cun aw, Tar ka pu le hmanh thazang thar in an khat. Bible um Mupi sin thazang lak nak in Dr. Nanmwsan sin thazang thar kan lak mi a cak deuh a ti salam ko hi ka pu cu. A ṭha ve mi cu: Thazang der cang mi Tarnu,Tarpa hna sin ah Kuruna hrik cu hmuh deuh le thih deuh ti asi ve cu aw. Kutṭawl zong an siang tilo. Aadawh hrinhran tuk mi a pumrua le a taksa vung piah piak cang hnu cun aw. A tak pum zemlo velchum van mawi nak nawl a pek hna Ka Pu le cu. Kuvit dam nak caah tiah. Zeitin hme kutṭawl cu a zuam ti lai. Amawh hrim lo Ka Pu hi. Kapu hi Kuruna ruang si loin Dr. Nu Zuun in a zaw deng mang. Thalzing thla., Thlapa duk ah rak piah u tiah Dr. Nu an kan ti. Dr. Nu sin ah piah a duh mi poah cazin pek cia khawh asi. CNF le Paletwa caah cun Ka far nu Olivia nu le Ka Unau Pa Sang sin ah rak pe te uh. Karian ṭuan pi hawi kom ṭha, Sui le ngun, Siang cachimh saya te zong ka sia nan herh ngai. Cazin rak pe ve te uh. Abik in Sui Thantlang in Saza le kan sia herh bik hna. Cun Tleica Pu Mang Uk, Tleicia Pu Van le Tiphul Thawng Kam pa ka sia herh bik ko hna hih. Kha za cang seh law. Dr. Nu Kuvit thlawp dan zo cio sih.\nPrevious Post:US Citizen Halmi Liomi Caah Inka An Khar Chung\nNext Post:Cuti chungkhar khuasaknak tiang hnursuan tikah lungretheihnak ai chap


Kawlram Rakhine ramkulh Akyap an buai tak tak,Cozah Nih Bomhnak Tangka An Pekmi hna an co lo ruang ah – Thechinlungnews\nKawlram Rakhine ramkulh Akyap an buai tak tak,Cozah Nih Bomhnak Tangka An Pekmi hna an co lo ruang ah\nPosted By: hrangliankap November 20, 2020\nMyanmar cozah nih covid-19 ruangah a harsa mi bomhnak a pekmi hna he pehtlai in Rakhine ramkulh Sittwe khuapi ah minung 100 hrawnghrang cu nihin November 20 ah an lung tlinlonak an langhter bangin ttuanvo ngeitu pawl nih an min cazin an lak i bamhnak an co khawhnak hnga tiah an tawlrel piak hna.\nNutung rual 100 hrawng cu chun nazi 1 hrawngah Auhchohzi zung hmai ah an chuak i “bomhnak co kan duh ve, irualran tein le a hmaan ningin cawlcangh ding” tiah an au i mipi a chuak mi an tamtuk caah palik tiang an auh hna.\nPalik pawl cu an phan colh i zung i achuak mi mipi pawl cu faktuk in cawlcang lo dingin an chimh hna. Hi mipi pawl hi an dihlak in bomhnak co ding a siko nain a co lo mi le an tinco hnga dingmi cu tlawmte lawng a ting tu pawl an si.\nDuhlonak langhter tu mipi pawl cu ttuanvo ngeitu lei nih cazin an lak i bomhnak tangka nan co khawh nak hnga kan in tawlrel piak tiah an chim hna. Myanmar cozah nih covid 19 ruangah stay at home nawl an pek mi Myone cu a harsa deuh mi caah bomhnak tangka 40,000 a pe i,\nStay at Hmone nawlpeknak umlonak hmun i a harsa deuh mi pawl caah 20,000 a pek. Sittwe cu stay at Home nawlpek nak hmun a si.\nBe the first to comment on "Kawlram Rakhine ramkulh Akyap an buai tak tak,Cozah Nih Bomhnak Tangka An Pekmi hna an co lo ruang ah"


Ralring A Herh Ko Laitlang Lei Ralring Le Ready In Um A Herh Cang – Onlinenungak\nRalring A Herh Ko Laitlang Lei Ralring Le Ready In Um A Herh Cang\nRalring a herh ko! laitlang lei ralring le ready in um a herh cang,Ralkap nih CNf vitoria camp ah an luhhnawh chan cu an hngiathlai/zohcia Hna cu tlangcung/laitlang ah duhpoah in cawlhcang I hmunhma lak duhnak caah a si.Nikhat hnu nikhat an zual chin lengmang lai,sii zung/inn an tingh hnu ah Minung pawl kha aa changchang in (action) cawlhcang nak an Lak cang lai hremnak/thongthlak ti bantuk kha luat khawh ding a si mi poah cu luatnak lam kawl ding a si ko,I tlaihter loding a si ko.Pathian nih in um pi hram Hna seh.\nRal nih luhhnawh I daih tein um timi cu.Ral nih chungmuru purhdah a duh I ,a chungmuru tiang thianh/thaih le purhdah tikah ,duh lo ahcun doh a si I,ngam lo ahcun daih tein um a si,ttih ahcun zaamtak an si.Ngam bak ve ahcun doh ve a si ko,cucu Mawhchiatnak a um lo,mah le derthawmnak le caknak/thawnnak le khuaruatnak/khuakhannak cungah aa ngatmi a si.\nRal nih doh an duh ahcun na thatnak/chiatnak le duh le duhlo ruangah a si lo,doh an duh ahcun chiat/that si lo caah mah nih doh ve a hau,nain ttih ahcun zaamtak le daih tein um a herh.. zaamtak/daih tein um khawh ding a si lo ahcun doh ve hrimhrim a herh.Victoria camp ah ralkap an lut tikah daih tein an ummi cu Mipi caah Bauihnak le hnahnawh nak a tam Chinchin lai tinak a si kho men\nAn ttih Hna ruangah a si kho men,an derthawmnak ruangah a si kho men,a si loah daihnak lam an kawl caah a si kho men,a caan a za rih lo an ti caah a si kho men,an I ready lo ca’h a si kho fawn caah chihkhat caah a tuanmi si loin khuaruatnak sau deuh ruang tuah a si khawh timi kha I fiang a herh.Mipi zawn a kan ruat caah a si kho fawn.Kawl Ralkap nih chimmi cu a hram bak in den an duh ko hih.Ahram in denhnak lam an kawl ko hih. Credit: Anna Suihleisung Zaathang


Russia Nih US Zohkhenhmi Ralzam Pawl Tam Tuk An Thih Cuahmahmi Kong Ah A Cak Hna ! – Daily Post TV\nRussia Nih US Zohkhenhmi Ralzam Pawl Tam Tuk An Thih Cuahmahmi Kong Ah A Cak Hna !\nSyaia ram-Hasakah pengah US nih a zoh khenhmi hna refugees pawl umnak Al-Hawl Camp ahhin : ni khat minung 10 -20 hrawng hi nu le ngakchia pawl an thih lengmang mi ah Russia nih a mawh chiat hna.\nMajor General Viktor Kupchishin (Russian Defense Ministry’s Center for Syrian Reconciliation) nih a chimmi ahcun ral zam pawl cu : sii le eiding awk tha tein an neih hna lo ruang ah thihnak a karhnak tuk tiah a chim.\nAl-Hawl camp ahhin tukum chung ah minung 235 an thi cang hna .Euphrates tiva kam ah refugees pawl an zoh khenhnak itimh mi ahhin minung -10,000 hrawng lawng an si natein, April, 2019 tiang ah minung 76,000 hrawng an um cang hna.\nICRC (International Committee of the Red CrossPresident Peter Maurer nih a chimmi ve mi ahcun, Al-Hawl Camp ah ralzam pawl an thih ning cu an karh tuk caah khua ruahhar le lungdong ngai asi tiah a chim ve. Viktor Kupchishin nih refugees pawl zoh khenhnak ah Syria cozah zong nih , ramchung ah hin tein an um khawhnak ah ai zuam taktak zong ahau ve tiah a fianh chih.\nWai Nuh Kyaw Cu Laitlang Ah Hmunthur A Char Cuahmah\nPe ( မတ္ပဲ) An Rualmi A Cimh Ruang Ah Minung -2 An Nunnak An Liam!


Khah! Salai Ceu BiK Thawng CNLD An Buai Timi Kongah Le Amah Sining Fiang Tein Mipi Sinah A Chim Phuan Cang – Chin World News Evening\nJune 17, 2020 June 17, 2020 Salai Van Chin News\nThantlang kan party candidate kongkau–tawite! Miphun party le kan miphun ramkhel nan dawt ruangah Thantlang kan candidate cuh timh/lo kong (keimah kong tel in) zatlang media ah a phunphun in ruahnak nan kan cheuhmi cungah kan I lawm ti kha a hmasa bik ah chim ka duh.\nAmahbelte, cheukhat nih nan kan ruahdomh ning belte hi purhdah sawhsawh deuh an si. Nan kan ruahning bantuk in kan party chungah buaibainak faktuk a um lo hih. Candidate hmun icuh timi cu khoika party poh ah aa cuhduhtu minung pakhat nak tam um tawn cio asi ko i cucu buaibai le cuhkalh tiah a chiatnak zawng in ruah ding a si lo. Primary Election ti a si. Party phungning tein a kal ding kha biapi si ko i —a kal cuahmah ko.\nParty Central (CEC) nih pengkip CE kha “candidate cuh a duhmi mizeipoh nih, khoika hmun poh soknak nawl cu January ni 20, 2020 thawk in inka a awnter i cucu June ni 27 tiang khi khi awn a si. Cun July ni 11 khi ahnu bik chia in Pengkip CE nih candidate an thimmi cazin kha Central (CEC) ah chuahpi a si lai i cucun Party surlupi(HQ) nih official in fehternak le thanhnak a tuah te ding khi asi–July thla dih hlan ah. Cucu Pengkip kan party EC sinah kan thanh dih pinah kan party official FB Page (atangah zoh) le Local Media ah zapi theih in thanhmi a si ko. Chinworld timi hmeh piak law kawlca in rel khawh a si lai.\nKeimah kong zong, cu party phung ning tein ka sok duhnak hmun ah, atu hi a voi 2nak ca ka chiah cang ko i Party nih a tha bik in an ka ceihpiak te ko lai. Keimah duhnak hmun thengtheng ka ti lo. Kum 14 chung ramkhelrian luphum in rian ka tuanve caah “ka duhnak” cu an ka ceih/theihpiak ve lai i cu hnu ah party mipi le Committee nih “a tha bik in” party phungning tein an ka ceihkhan piak te ko lai I cucu keimah tel in ahopoh nih kan cohlan te ko lai.\n“Ka duhnak thengtheng” timi a um hrimhrim lo. Keimah MP cuh le cuh lo kha party caah le miphun caah number one a si hrimhrim lo. Party le miphun a ngandam i dingfel tein le phungning tein kan kal khawh ding kha a biapimi a si ko.\nCucaah “nan buai” tiah cheukhat nih nan kan timi hi kan buai hrimhrim lo  Keimah pumpak zong ka buai hrimhrim LO. Buai awk hrim a um lo. Ceihkhan liomi a si. Ceihkhan dih hnu zongah a tha bik a si te ko lai i buai awk hrim a um lailo. Pathian nih kan party akan umpi ko.\nTuandeuh ahcun, party chungah a fiang rih lomi thil a si caah media/zapi sinah zeihmanh thanhnak le fianternak ca tial lo dingin ka tuanhawi le nih an ruahnak an ka pek—a buaithlak chin sual lai an ti— asinain thilsining ka zoh tikah tlawmpal cu fianter a hau ko rua ka ti caah a si. A tikcu caan chuah tikah a tha bikmi thawngpang mipi sinah thanh khawh kan izuam te ko lai caah hi kong hi cu kan party chung ceih dingah kan chiahpiak ko uhlaw, hivial in za ko sehlaw tiah kan nawl fawn hna.\nParty le miphun nan dawt ruangah nan caan le thazang tampi chuah in nan ceihpimi le nan lungre nan kan theihpimi a si ko caah —-kan ilawm tuk ko ti chim buin-Salai Ceu Bik Thawng


Nupi, Pasal, Nei Cangmi Nihcun Hihi Theih Hrimhrim Ding – Onlinenungak\nNule Va cu pumkhat kan si bantuk tein, kan ruahnak kan duhnak, kan i tinhmi pakhat le pakhat aa chim dingle aa ruah tti dingmi kan si ko.Minung kan si bangin kan ruahning le kan hmuhning thil aa dang mi a tampi, kan ruahning aa dan ruangah, kan ruahning aa khah khawhnak hnga, i ceih tti, i ruah tti i, lungkhat tein Chungkhar caah a ttuan tti ding kan si.\nKan inn Chungkhar kongah, Hringtu kan Nule kan Pa hna zong, kan sining kan tthutdir ning, a si khawh chungin chimh le theihter hi kan rian a si ko.Sinian kan Inn Chungkhar kong an theih a herhlomi tampi a um ve, cutikah kan tonmi, pakhatkhat thil a um tikah, Hringtu kan Nule Pa sin kan chim hlanah khin, Kan Nu Va tein i ceih hmasa i, hi konghi kan chim hna lai maw? chim ah maw a tthat hnga chimhlo ah dah a tthat hnga tiah, kan Nu Pa tein kan i ceih a herh, cu hnu ah chimh an herh si le pahnih lungtling tein chimh ding, chim haumi thil si lo kan ti si le, chimlo in um ding si ko.\nCubantuk tthiamtthiam cun,midang nih kan Inn Chungkhar ah thil pakhatkhat tuah a herhmi um ahcun, Nu na si ahcun nan Pa umlo karah Nangmah nawl lawngin midang kha nan Inn Chungkhar ah na cawlcangh ter hna awk a si lo, Pa na si zongah cu tthiamtthiam, Na Nupi chim ta loin, nan Inn chung ah midang hmunhma pek ngah ve lo.\nMi zeimaw nih thil in zorh hna sehlaw, nan pahnih in nan um ahcun, cawk herh ahcun caw tti ko uh, cawk herhlo ahcun caw lo ko uh, sinain na Nupi maw na Pasal dik, a umlo ahcun, nangmah nawl lawngin thil tuah hlah.Nule Va simi nih kan theihding mi cu’ midang sinah kan Sining chim ding le chimlo ding.\nHringtu Nule Pa sinah kan Chungkhar kong chim ding le chimlo ding.Ule nau sinah, kan Inn Chungkhar kong chim ding le chimlo ding.Kan Fale sin hmanhah khin, kan chim dingle chimlo ding bia a um ti theih a hau. Kanmah Nupa lawng nih kan theih dingmi bia, thil an um ti kan fian a hau.\nCubantuk kan i fian lo ahcun, Nule Va karlak ah i siknak a tam, i theihthiam lonak a tam.Nule Va kan si ahcun, kan Thinlung kan i hmuh thiam a herh, Pa kan si ahcun kan Nupi le nih an duhlomi tuah lo kani zuam awk a si i, Nu kan si ahcun,kan Pasal le nih an duhlomi tuahlo i zuam ve kan herh.Pakhat le pakhat nawl i ngaihpiak, i theihthiam piak, thinlung i hmuh piak hi Nu le Va simi nihcun kan i zuam a herh. Catial tu:Dingdi


Thantlang Peng Nu Naupawi Kumkhat Chungah Minung 1925 Tluk Bawmh An Si Cang – THE CHINLAND POST\nThantlang Peng Nu Naupawi Kumkhat Chungah Minung 1925 Tluk Bawmh An Si Cang\nSalai Elvis| 2018 July 3| 2017 June thla in 2018 June thla tiang ah Thantlang peng nu naupawi minung 1925 tluk bawmhnak pekmi an si cang tiah tuanvo ngeitu sin in theih a si.\nHi bawmhnak pekmi cu thla khat ah 15,000 in pek an si i thla hnih dan ah tangka chuahpiak an si. Kum khat chungah a tangka in sing 1,000 leng bawmhnak pek an si cang tiah tawlrel tu Chan Nawl Mang nih a chim.\n“Nu naupawi cu thla khat hnu thla khat an i chap lengmang. Buaktlak in thla khat ah minung 50 in 100 kar le May thla chung ah khan an tam khun i naupawi lawng 150, ngakchia chuak hi 128 an i chap ve. Nau an pawi thla in khuabai sin ah cazin pek i nau an pawi chung kha cu an nu le nih ei-din an ei i ngakchia an chuah in ngakchia hna nih an ei ve cang. An fa le kum hnih an si tiang thla khat ah 15,000 pek an si lai” tiah Chan Nawl Mang nih TCP ah a chim.\nNu naupawi tangka bawmhnak pekmi kong he pehtlai in, nu le hna sin ah a hman ningcang, a sawhsawh in hman lo ding le ngakchia caah Vitamin a tha mi eipiak ding tibantuk cawnpiaknak tete zong an tuah hna. Hi bawmhnak cu Life Fund nih tangka pekmi a si. A tu bantuk in kum 90 cung tar bawmhnak zong thla khat ah 10,000 cio thla hnih dan ah pek peng ve an si. Hi bawmhnak cu Life fund nih kumhnih tiang lawng a pek hna lai tiah theih a si.\nPrevious Hakha Kum 17 Tang Pumpululh Chuih Zuamnak Ah Khuathar Nih Champion An Co\nNext Tuzan In Thaizing Zanlei Tiang Ni Len Par Mawi Vote Pek Khawh A Si Than Cang


An Pastor Pa Fir An Puh I Thla Hnih Hnuah Hi Thil Hi A Hung Cang Mi Cu Mah Ti Hin A Si – Buanchukcho\nThitumhnak a tuah ka te nupa hna nih cun an chungkhar thlacam piaktu dingah Pastor pa cu rawlhrawn an auh. Pastor pa cu nupa hna inn ah cun a ra i rawl an ei dih hnu ah thlacam nak an ngei ti hna i Pastor pa zong cu an inn lei ah a tin than ve. Pastor pa a tin hnu ah rawlhrawn sawmtu hna i a nupi nih cun Kan pa cabuai cung i phaisa thong hra ka chiah mi kha a tlau, kan pastor pa nih khan a lak i a si bak lai a mah pek ding ah ka ti mi a si ko nain tiah an pa cu a chim. An pa nih cun kan mah chim ta lo in a mah nawl in a lak mi cu mifir tinak a si ko a ti ve.\nCuruang ah an nupa cu an pastor lak bak ah an ruah i khrihfabu zong kan i thial lai hi bantuk pastor a firmi Bu ah cun kan um ti lai lo tiah biakhiahnak an ngei. Thlahnih a rauh hnu ah a nupi le pastorpa cu lampi ah an i tong i a nupi nih cun ning hngal ngai khin Pastor pa nan ram dam maw? na khrihfabu ah kan i khawmh ti lo nak zong thlahnih a rau cang. Zeiruang ah dah na khrihfabu ah kan i khawmh ti lo ti teh na thei maw? Kan inn i rawlei kan in sawm lio ah khan phaisa thong hra cabuai cung ah ka chiah i kha ni ah khan a tlau, midang hawileng a hohmanh kan ngei fawn lo tiah a ti.\nPastor pa nih cun Aw si ko phaisa thonghra kha ka lak ko. Rawlei nak cabuai cung ah nan chiah tik ah tihang nih a ciar ter lai i aa rawk sual lai ti ka phan caah nan Bible cachung ah ka chiah tiah a chim i fir a puh tu nutung nu cu ningzak ngai in chim awk a thei ti lo i pastor pa cu ngeihthiam a hal.\nCu bak cun a ran nak in an inn lei ah cun a tin zok zok i an Bible cu a kau tik ah thlahnih chung an Bible karlak i phaisa a rak i tenh mi cu a hmuh. Thlahnih chung Bible an nupa in an rak rel bal lo. Thlahnih chung an Pastor pa cu an rak mawchiat i fir an fuh i an mah zong nuam lo ngai in an rak um. Thil pakhat khat ruang ah nangmah ah lungtlin lo nak na ngei sual maw? sautuk Bible rel lo in na um ruang ah teh a si sual ve hnga maw? Bible rel zungzal mu. Cred : Chinland Today News.


Tuzing Thawngpang Trump Nih A vel hna : Trump dirkamhntu minu cu an tam taktak – Onlinenungak\nTuzing Thawngpang Trump Nih A vel hna : Trump dirkamhntu minu cu an tam taktak\nTrump dirkamhntu minu cu an tam taktak. A pakhatnakah usa ram hla an sa, a phihnakah Pathian sin thla an cam. Apathumnakah khrihfa hlabu an sa Lawm u lawm u haleiluiah kan pathian a ra lio an ti. An chimmi lakah ka lung a kasukmi pawl cu, Jeriko muko an tum i, USA lih vialte cimdih cangseh an ti. Pathian nih ceunak in muilak a vakmi thurhnawm vialte langter dihdeh an ti. Democratic ruahnak cu khuachia lungput le midang hrawh duhnak lungput a ngeimi an si an ti. Pastor tampi ni Pathian bia in thazang an pek hna. Sehtan pennak kan hrawh lai, Pathian ram kan kauter lai an ti.\nTrump dirkamhnak cu kan hramthawkka long a si rih kan dai naisai lailo i, an tang kan kun bal lailo i, President an tuan bal lailo an ti. Zeiruangah thildik an duh lo, an fiar caah a si, an hrawkhrawl caah a si. Zeiruangah Trump nih minthut zoh u a timi an zoh duh lo, an lih kha a langlai an tih. Zeiruangah an tih antuahmi llih an hmuhthan lai an tih. A hnu thil ai thupmi tampi a um cu zapi hmuh in kan phozar dih lai an ti. Fcebook ngeitu, Google ngeitu le Twitter ngeitu zong mi sual, an si an ti. Bill gates zong shtan asi an ti. Phaisa tampi an bawmh hna i, sual lih an tanpi an ti.\nKan duhmi cu dinfelnak kan duh, vuleipi nih an kan zoh an kan zumti lailo. Joe Biden cu zeitik hmanhah kan president a si bal lailo. tampi a um rih ka vun pehthan te lai. Lih cu thildik nih a tei zungzal.\nNgawl u fiarnak, Ngawl u a thlithup thil. Stop Steal. Republican party pawl tho u, kan doh hna lai. An hnuhmai kan mer hna lai. Thildik in USA phunghrampi in, an tuahmi thil kong kan ruah le hmuhah hin kan thinlung kan pum thazang a ba tuk, an lih le an hrawkhrawl pawl hi, sehtan.\nThantlang peng siangcachim 1061 lak ah 831 nih CDM kan tuah cang. Ai chap chin rih lai. CDM in kan tei lai.\nTulio Zeidah Acang Ralkap Pawl Lam An Tlau Cang- An Hnabei Adong Cang lai..Kan Tei Hrim2 hna Lai (Sui Hingz)\nIndia, Mizoram Ah A Zammi Palik Minung Pa 8 Cu Kawlram Kir ter Than Ding In Ca An Kuat Hna>>>>


USA company China ram ah um mi nih USA cu mask million kuat an nih tim natein China nih a phih piak hna; USA bia chimmi cu zaangfah bak si ko\nThe Wall Street Journal nih a chim ning ah cun America nih a herh tuk mi Surgical Mask Millions le Test Kit hna cu America Comapnies, China ah um mi nih an ser mi cu USA ah kuat an nih tim caah China nih USA ram chungah zeithil hman kuat lo ding in a phih piak hna. USA ram ah Coronavirus ruangah a thimi an tam tuk cang i, Masks le Testing Kits a herh tuk lio a si fawn.\nFood and Drug Administration approved, American companies products hna cu domestic Chinese firms PPE sermi nak in a that deuh fawn caah China nih USA chungah kuat hi a siang lonak a si tiin The Wall Street Journal nih a chim. The State Department & several US-based businesses nih The Wall Street Journal ah an chim ning ah cun USA ram chungah kuatding mi tiah an ser mi millions of test cu China warehouse ah an chia sawhsawh ko. USA ram chungah kuat khawhnak ding caah China nih a sian lo i, a phih piak hna.\nPerkin Elmer Inc, health technology firm Boston, suburb of Waltham, Massachusetts, base mi nih a chim ning ah cun an thil ser cia mi USA ah kua ding mi COVID-19 1.4 million test kits USA ram chungah an kuat kho lo tiin a chim. Mah test kits pawl hna hi Chinese city of Suzhou ah hmang khawh lo in a um ko. Beijing nih ramdang ah kuat khawh lonak ‘export restrictions” an tuah piak hna. PerkinElmer’s web site nih a langter ning ah cun “real-time’ test kit.” tampi an ser i, test kits export khawhnak ding caah Beijing hruaitu sin ah an hal lio a si\nCompany dang US-based firm, 3M, zong nih export clearance a ngeih khawh lo, China nih a pek duh lo. N-95 respirator masks US hospital le mipi nih an herh tuk mi cu hmang kho lo in China ah an chia sawhsawh ko.\nspokesperson for 3M in The Wall Street Journal a chimning ah cun China cozah nih nawlh an chauh i, high quality items (Athami pawl) hna cu ramdang USA ah kuat lo ding in an ti hna. The State Department nih a chim ning ah cun Beijing policy thar nih mah bantuk in vawlei cung ramkip nih COVID-19 ruangah medical supplies kan herh lio ah mah bantuk in China nih thil a tuah mi cu a pawi tuk mi asi, celh ding a si lo tiin a chim\nBe the first to comment on "USA company China ram ah um mi nih USA cu mask million kuat an nih tim natein China nih a phih piak hna; USA bia chimmi cu zaangfah bak si ko"


US a hninh bak ko cang. Franklin Graham nih Democrat pawl ralrin a pek cang hna\nUS politic cu a linsa bak ko, Pathian rian ttuantu pawl hna zong um sawh sawh an nih tim ti lo. A ruang cu US president nih US ram a hruai ning bantuk in vawlei cung ramkip hi an kal ve caah le US President a hruai ning bantuk in Khrifa pawl zong nih cawlhcang ve caah a si.\nObama lio ah khrifa hruaitu hna cu an lung a fak tuk cang i, mah ban kha US ram chungah a tlung ding mi an duh ti lo. Obama President a si lio ah Joe Biden nih Vice President a si caah khirfa hruaitu tampi nih cun Joe Biden cungah ruahchannak le zumnak zeihman an ngei ngam ti lo\nFranklin Graham nih a chim mi cu “Pathian bawmhnak kan her (‘We Need God’s Help) tiah a chim hnuah Democrat pawl hna cu socialist kalpi an nih tim caah ralrin nak a pek hna.\nFranklim nih a chim tthan mi cu, Democrat le Republican pawl convention kha fiangtein kan zoh, thei. Democrat pawl nih zumnak (Faith) an hlawn cang tiin a chim\nZumtu nih kan nih tlaih peng mi zumnak hi Democrat pawl nih an doh bak cang tiah a chim chap\nKapa Billy Graham kha Democrat a si zungzal mi a si, natein Democrat pawl hna cu an si ning an nih thleng lengmang cang caah kapa nih a hmuh mi cu, Democrat party cu left (Zumlotu/liberal) an si cang ti kha a hmuh\nFranklim Graham nih Trump a dirpi lio ah a tunu nih Trump a doh tthannak kawng ah, Franklin Graham nih a chim mi cu, mah bantuk hi cu minung pumpak hmuh ning le ruah ning a si.\nMi tampi nih President hi an thei fiang lo caah a si. Mi tampi cu ruahnak thalo a cungah an ngei i a ruang cu, Socialist pawl nih an lungthin ah thil thalo an chia cang caah a si,\nmah bantuk in a poi tak tak mi a si, tiah a chim. Kei cu mi caah biachim tu ka si lo, ka zum mi cu Pathian nih a ka chim/fial ning bantuk in rian ttuan tu ka si i cun ka hmuh mi ka chim ding mi a si tiah a chim\nUS ram hi Donald Trump nih a thleng khawh mi le Joe Biden nih a thleng khawh mi a si lo, Pathian lawng lawng nih a thleng khawh. Natein Democrat pawl nih teinak an hmuh ah cun US khrifa caah tih nung tuk lai tiah a chim. Credit-Christianheadline\nBe the first to comment on "US a hninh bak ko cang. Franklin Graham nih Democrat pawl ralrin a pek cang hna"


Myanmar Idol Season 4 Aa Zuammi Vote Pek An Ngah Cang - THE CHINLAND POST\nMyanmar Idol Season 4 Aa Zuammi Vote Pek An Ngah Cang\nMyanmar Idol Aa zuammi Yaw Kee (77701), Benjamin Sum (77702), Esther (77708)/ Cropped by The Chinland Post\nMyanmar Idol 2019 zuamnak Myanmar Idol Season 4 aa zuammi hna lak ah a thiammi minung (11) hlasaknak le duhmi thimfung peknak cu Zarhchiar Nilini (Thursday) zan 7:00pm tuzarh October 31, 2019 thok in MPT, Ooredoo, Mytel in vote pek khawh a si cang. Hi vote peknak hi ramchung phone a hmangmi SMS in siseh, Mobile banking in siseh, Ramdang a ummi hna caah Visa le Master tbk global vote system in vote pek khawh an si cang tiah kan theih.\nMyanmar Idol Season 4 ahhin minung pakhat caah zuamnak number pakhat cio pek an si I vote pek a duhmi nih Vote 1 ah Ks.30 a dih lai. Vote pek vote 1, 5, 10,10 or duhzat kha vote pek khawh a si. Chin ramkulh in minung (3) aa zuammi hna vote khawhnak Yaw Kee (77701), Benjamin Sum (77702)le Esther Dawt Chin Sung (77708) hna an si.\nPackage cawkcia mi in cun duh zat vote pek khawh a si nain cawk lo in zapi hmanmi phone SMS in pek ahcun minung pakhat ah rikhiahmi vote zat lawng pek a ngah tiah vote zulhphung ah an langhter. Package icawk cia a duhmi nih na phone MPT,Ooredoo,Mytel tangka na ngeihciami in ph. 777000 ah Buy 10 or by 20 or Buy 50 or By 500 tbk duhzat in cawk hmasa ahau. Balance check na duh a sile 77700 ah Bal tiah kuat law vote na cawkciami tangka zoh khawh a si.\nNa cawkciami Vote hman na duh ahcun ph. 777xx na kuat lai. (xx) zawn ahkhin 01 or 02 or 08 timi Yawkee, Benjamin Sum, Esther number te telhpiak a si lai. Package hmanglo in na phone sms direct in vote na pek ahcun anmah le number 77701 or 77702 or 77708 ahhin vote pek duhmi zat khah 1-5-10 tbk in na kuat khawh lai. SMS cun rikhiahmi vote zat lawng pek khawh a si tiah Myanmar Idol I vote pekning nih a langhter.\nMyanmar Idol Vote Pekning Sample/TCP\nChin Ramkulh in aa zuammi hna hi Hakha in Esther Voting No. 77708, Mindat in Yaw Kee 77701 le Kalaymyo in Benjamin Sum 77702 hna an si. Myanmar Idol zuam chungah a lenglei Media sin ah biachim le vote pek dingin lemsoi a ngah lo tiah thawng kan theih.\nVote kong fiang deuh theih na duh ahcun anmah Myanmar Idol Official Facebook Page ahhin zoh khawh a si.\nPrevious Pago Ramthen Chief Minister Rianrang Tein Chekfelnak An Tuah Lai\nNext Khua Caan Zohthiam Minthang Dr. U Tun Lwin A Thi


Round of 16_Sunghtlak Ah Aa Zuamcawh Dingmi Phu 16 Le An Chuih Nicaan - THE CHINLAND POST\nRound of 16_Sunghtlak Ah Aa Zuamcawh Dingmi Phu 16 Le An Chuih Nicaan\nCity Hunter | 2018 June 29| Tukum Russia ah tuahmi World Cup cu June 29 deilei ah group stage chuih a dih cang. Phu 32 chung in phu 16 cu group stage in an tlak cang caah an ram ah an kir cio cang. June 29 zan cu world cup zuamnak a um lai lo, an i din rih lai. Level dothnihnak a simi Round of 16- sunghtlak cu June 30 zan suimilam 8:30 in an thawk than te lai. Round of 16- sunghtlak chuih ah aa zuamcawh dingmi phu 16 le an chuih ni caan cu a tanglei bantuk in a si.\nJune 30 zan suimilam 8:30 ah France le Argentina\nJuly 1 delei suimilam 12:30 ah Uruguay le Portugal\nJuly 1 zan suimilam 8:30 ah Spain le Russia\nJuly 2 delei suimilam 12:30 ah Croatia le Denmark\nJuly 2 zan suimilam 8:30 ah Brazil le Mexico\nJuly 3 deilei suimilam 12:30 ah Belgium le Japan\nJuly 3 zan suimilam 8:30 ah Sweden le Switzerland\nJuly 4 deilei suimilam 12:30 ah Colombia le England\nTukum World Cup Group Stage chuih in a tlami phu 16 cu; Group A in Saudi Arabia, Egpyt, Group B in Iran le Morocco, Group C in Australia le Peru, Group D in Nigeria le Iceland, Group E in Serbia le Costa Rica, Group F in Germany le South Korea, Group G in Panama le Tunisia, Group H in Poland le Senegal an si.\nPrevious 2014 Champion Germany An Tla; Round of 16 A Chuih Ding Phu 10 Le An Chuih Nicaan\nNext France Nih 4-3 In Argentina An Thlak Hna; France Nih Minute 11 Chung Ah Goal 3 An Sut


Chin miphun Nih Biatak Tein Kan I Zawtpi Mi Phunhnih – Chin World News Evening\nJune 23, 2019 Salai Van Chin News\nTulio Chin miphun zawtnak Phunhnih\nTulio hrawng (2017 in aa thawk) mi Chin zawtnak lakah ka hnak a ka doh mi le Chin mi kan caah a herh lo bik tiah ka ruahmi pahnih cu “Chin ram ah Vanlawng bual/Aircraft Airport serding in i zuam le zumhnak lei in Doctrine kong ah buai hi asi. Hihna pahnih nihhin Chin miphun le ram thanchonak le himnak thatnak a kan pe maw pelo tihi ruah kan hau.\nChin miphun milu sing 5 tlinglo mi umnak Chin ram le tlunkainak le chawhvak nak a herh tuk lomi ram sifak mi hmun ah Phaisa millions tampi dih in Vanlawng bual/ Aircraft Airport pa hnih thun ser hi a herh maw herhlo tihi tuaktan kan herhtuk. Tulio Surbung tlang i Ks Sing tampi dih in ser cuahmah mi Vanlawng bual khi tulio Chin ram kan caah a za tuk cang kolo maw? Chin ram ah len kai ding le ramleng mi bihzoh ding um huaha lomi hmun ah a zuang chukcho ding um huaha lo le dinhding Vanlawng um lomi Vanlawng bual Phaisa sing tampi dih in sernak cha cun Chin mi nih kan herhmi fimthiamnak le Cinthlaknak le Din ei nak ti hna caah cu Phaisa cu hman ah a tha deuh hngalo maw?\nCu silo ahcun hitluk Leilam in tlunkainak a har nak le Motor lam tlunkalnak a chiakha mi khi thatternak caah hman a thadeuh lomaw? Tlakhat voikhat hmanh a zuang hngalo ding le Chin mipi 1% hmanh nih hman loding mi Vanlawng bual ser lalek le cu Vanlawng bual ruang i pengkhat le khat i elhniarnak tiang chuahpi cu a herh maw? Ziah kan Chin mipi nih an herh deuhmi thil tuah buapi loin a herh lo deuhmi ah kan buai hnga?\nChin miphun nih Khrihfa kan sinak kum 100 a leng cangmi hna nih heh tiah maivan cungin Oneness ee.. Trinity ee tiah khat le khat heh kan buai, keimah biaknak a hman ee, nangmah biaknak aa palh ee tiah kanmah Chin mi khat le khat heh tiah kan i do, zeitluk ningzah dah kansi. Jesuh Khrih cu ka khamhtu le Bawi asi ti a hngal lomi hna sin tuah zei cu kha ti ngam tunglo.\nBiaknak dang le zumhnak dang hna cung vial ah Ui fir bang zei holh ngam loin dai dipdep tein um tung, mah le miphun hoi cung tuah thih ngamh in tan tung, zeitluk ningzah dik kansi. Kan hawi Buddhsim le Muslim hna cu an biakmi Buddhsim le Alah a bia lomi cung tuah a herhning in an chim ngam i an tuan ngam. An mah le biakmi Buddhish le Islam cung ah fek tein an dir.\nKannih Chin mi cu cutin silo in kanmah le mah (Khrihfa mi cio cio sinah) tu kan i seh i Biaknak dang nih cukha anti ahcun dai dipdep in kan um ningzah kan sining. Taktak tiahcun Chin miphun nih kan dirhmun cu Chin miphun dihlak himnak le thanchonak kan herh i cu sinak phakding ahcun kan miphun rian hi biapi ah chim le ceih le dirding tu kansi.\nKhrihfa kansi baktuk in Trinity le Oneness ah buai loin Zumlotu hna kong tuah kan buai deuh awk asi. Cutin silo in kanmah chung ah kan i seh lengmang ahcun kan zumhning a tlau lai i kan miphun sinak le ram hi mi phundang nih ponchuak mi kan si lai.\nRef: Peng Hlawnceu\nUpat Tlak Taktak An Si, Malaysia Um Vantlang Khuami Nih CRC Rianttuannak Caah RM 1000 An Hlut